Mestr Pierrès, pe den guiziec ar bourg/V - Wikimammenn\nMestr Pierrès, pe den guiziec ar bourg/V\n< Mestr Pierrès, pe den guiziec ar bourg\nMestr Pierrès, pe den guiziec ar bourg\ntroet gant Alexandre-Louis-Marie Ledan.\n◄ Danjer demeus a usach ar Poeziou hac ar Muzuriou ancien Demeus a ingalder an instrumantchou a servich da boeza ha da vuzuri Demeus a implich an instrumantchou da boeza ha da vuzuri ►\nDemeus a ingalder an instrumantchou a servich da boeza ha da vuzuri.\nAn deiz var lerc’h mestr Pierrès ne voa qet c’hoas savet pa erruas e vignon eus an deiz arauc d’e guemer evit mont gantàn da evessât var an instruction a voa bet prometet dezàn.\n— Penos e tigüez, eme ar mêr, en ur vònt assambles gantàn, e qemerit un interest qen bras da guement a sell ouz ar Poeziou ha Muzuriou ?\n— Eleal, eme mestr Pierrès, ganet on paour, hac e meus labouret evit beva, hep na labouras biscoas den evidòn hep beza paeet. En ur souffr, e meus disqet souffr gant ar re all ; yaouanc e meus gouezet petra a dalveze ar bara a c’hounezer gant poan, ha peguen calet eo güelet anlevi deomp dre ar flauderez un darn eus ar pez zo gounezet. Neuze e prometis ervad ampech, ar muia possubl, epad rën va buez, ober d’ar re all ar gaou am boa aoun a ziguesche ganén va-unan.\n— Qementse am nerza er volonte da assuri em c’hommun lealdet debit an oll varc’hadourez.\n— Beza e vec’h en effet moralamant responsabl demeus al laeronçiou bian mezus-se pere a elfoc’h da ampech : protection an autorite a laca tud ar gommun d’en em attachi dezi : ur mêr evesiant ha just en devezo atao evitàn moeziou tud e gommun.\n— Dre betra, eme ar mêr, e zeomp-ni da gommànç hon examin ? Ma antrefemp e stal ar boulanjer a zo aze, evit güelet penos e poez e vara ?\nMestr Pierrès, en eur abordi anezàn, a c’houlennas outàn daou kilogram bara e pris an tax.\n— Cetu aze, eme ar boulanjer, ur baraa 2 kilog.\n— Neo qet ur bara eus a ur seurt poez convenet, pehini na ellit qet poaza da boent ; mes bara eus ar poez a c’houlennàn ouzoc’h, en eur e laqat er valanç.\n- Er valanç ! er valanç ! eme ar boulanjer, james n’en em servichàn demeus a valançou.\n— Fall a rit ; laqit enne ho para a 2 kilog.\nAn operation grêt, e vanqe un hectogram, a eure mestr Pierrès renta dezàn ouspen. Ur baourez qêz mam a famill a recevas ar bara, gant an appoent, pehini, e-unan, a reas dijuni unan eus e bugale.\n— Ar miserabl ! eme ar mêr, pehini a laer evelse bep mintin dijuni cant crouadur ! Ar guentel a zo mad, ha pa vezin distro d’ar guêr, me a ray embann e zeo d’ar pris-ma-pris an anter-kilogram e tleer güerza ar bara ; a hend all, d’ar voulanjerien da ober anè bras pe vian, pa ne voarantis se netra.\n— Ma antrefemp bremâ e stal ar varc’hadourez saon, eme mestr Pierrès ?\n— Antreomp eta, eme ar mêr.\nEn eur antren, mestr Pierrès a c’houlennas moneiz deus a ur pez a bemp franc, hac a voa rognet. Goude beza en examinet, ar vreg a lavaras ne roje evitàn nemet 4 franc 50 çantim.\n— Ma, eme mestr Pierrès, beza e vezo a rest evit pea ar saon e zit da voerza din.\n— Ar vreg, presset bras, a dolas ar saon er valanç.\n— Douçic, douçic, eme mestr Pierrès : accord mad omp var ar varc’hadourez hac ar pris ; mes dre ma oc’h eus examinet mad va arc’hant, e fell din ivez examina ho poeziou hac ho palançou.\n— Va foeziou ha va balançou a zo reiz, emezi.\n— Güelomp ta dabord, ho palançou, pere a dlefe beza stribillet en ur fêçon da laqat anê da voujal facil ; en em assuromp ive ha just eo goalen ar valanç.\nHa mestr Pierrès a dennas deus e c’hodel daou boez absoluamant er memes tra, hac a laqas en diou bladen : an hini e pehini e voa bet laqet ar saon a goezas ractal ; ur poezic laqet en eben o ingalas.\nHo palançou a zo faus, ho palançou a zo foll ; me voar ho truc, ha penos e tromplit indignamant ; mes, güelomp ivez eben, eme mestr Pierrès d’ar vreg.\n— Homàn zo bouzard, emezàn.\n— Penos bouzard, eme ar vreg ?\n— Ia, bouzard, p’eo güir ajoutamant ur milvet  eus ar poez ne ra qet dezi soubla er c’hostez ma zòn a paouez e blaci ; ia, goal vouzard, hac er c’hostez opposet d’ar varc’hadourez.\n— Hoc’h affer eo qementse, eme ar vreg e coler ? ha c’houi zo verificatour ?\n— Muioc’h eguet se, rac consommatour òn ; difen a ràn va arc’hant ; n’eo qet hepqen foll, faus ha bouzard ho palançou ; mes ouspen se : ar poez a meus em dorn a zo diblommet, hac e zeo michanç abamour da ze oc’h eus e zistroet ouz ar poençon. En em c’hortozit d’hon testeni dirac an tribunal, e pelec’h e vezot galvet embêr. \nEn eur sortial demeus a dy an affronterez-se, mestr Pierrès a garculas ec’h elle an tam fripones-se destum epad ar bloa meur a gassedad saon divar goust Janned ha Guillemet, ha ober yalc’h mad.\n— Cont grêt eus a broduou ar c’hontributionou indirect, emezàn d’e gompagnon, me souten penos infidelite ar muzur hac ar poez a zirob muioc’h a arc’hant d’ar bobl !...\n— Ne vezo mui em c’hommun evelse, eme ar mêr.\n— N’em boa-me qet rêson da lavarat penos ar valanç flaudus a zo un abomination ? Petra c’hoarvesse, ma ve un debitant poultr pe butun en em servichfe dioute ?\n— Ne ve qet eta er memes tra ?\n— Nan, hep douet ; an dra a zo grevussoc’h. Ar butun a voerzer e rêson a 4 franc ar 500 gram ; ma na fournis qet stat fall balançou ha poeziou an debitant 450 gram d’ar c’honsommatour, en devezo güerzet e vutun e rêson a 4 franc 40 çantim : piou en devezo profitet eus ar som-ze ?\n— N’en deo qet an tenzor, mes an debitant, a respontas ar mêr.\n— Rac se eta e zeus friponneres, profit injust ; recommandi a ràn dêc’h an debitantet-se.\n— Me a evessao anezo, bezit certen.\nEn eur dremen coc'hi an hed, e pelec’h a hend all e rêt usach eus ar muzur leal, mestr Pierrès a reas observi penos, e lec’h en em servicha demeus ur reolien da rastella, ec’h implijet un dra disingal.\n— Mar deo güir, emezàn, e zeo e vean ar poez just, ma n’en deo ar balançou reiz, e zeo ar memestra deus ar muzur, ma n’en deo ar fêçon, d’en implija ar memes hini.\n— Convertisset d’an ingalder, ar marc’hadour hed a guendalc’has calz var ar poent-se, hac a zisqeuzas ar pez a ellet gounit pe goll er fêçon-ze da voerza, ouz en em viret d’en em gonformi d’ar reglamanchou.\n— Ha n’elfet qet, emezàn da vestr Pierrès, güerza an hed en sier demeus a ur gontenanç leal ?\n— Piou a c’hoarantisso ar gontenanç-se dêc’h ? Hac ellout a ra an ingalder depanti demeus ar ur pleg pe deus a un ourled ? Ne zeus a vuzur ingal nemet ar re pere, goude beza bet etalonet ha verifiet, a zo merqet demeus ar mercou ordrenet.\n— Ne accordit qet eta ec’h ell ar voqennou represanti ur certen nombr a hectolitrou, a litrou ?\n— An dra-se a ve hep douet da zezirout ; mes penos goarantissa an defautou a zepant demeus ar c’helc’hou, deus a ur rabatach, demeus a bep seurt accidantchou, enep pere intervantion an autorite a vez impuissant.\n— Neuze ec’h eller recouri d’ar jauch.\n— Ounnes zo un operation divoarant.\n- Me grede e voa ar jauch ur muzur leal.\n— En em drompla a rêc’h. An instrumant-se, composet demeus a ur voalijen diviset, na ell servichout nemet da estimout, dre sicour ar c’harcul, ur gontenanç eus ar voqennou, tonnellou pe barriqennou, ha barillou all. Ur muzur leal, er c’hotrel, en deus e voarantiach ennàn e-unan. Concev a rêr eta penos ar Gouarnamant n’en deus qet ellet receo, evit se, ar jauch hac ar fêzonniou differant a bere an effet ne dint qet accord etrezo.\n— Difennet eo eta en em servicha ouz ar jauch ?\n— Nan, mar qemer ar prener hac ar güerzer anezàn evel poent font evit talvezout ar gontenançou ; mes mar deus contestation, e zeo ret, evit achui an disput, caout recours d’ar muzur hepqen a ell ar barner anzav, hac e implija evit constati, dre ar golonter, ar gontenanç eus ar variqen en litr ; rac, en repeti a ràn dêc’h, adalec ma tiviser d’ar muzur pe d’ar poez, ne zeus mui nicun nemet ar re anavezet gant al lezen : hep ar princip, na ve nemet confusion ha dizurz ; rac, evel a lavare un deiz ur membr eus ar c’hademi a sqienchou moral : sourcen ar güir eo avantach an oll, ha ne zeus nep güir na impos un dever. Hoguen, Autrou mêr, ar güir hac an dever a dle bale assambles evit douguen o frouez naturel : peoc’h ha boneur an oll.\n— Güir eo penos, ma rafe pepini ar pez a dle, an hucherrien hac ar brocuroret na uzfent qet nemeur a liou ; mes, distroomp d’hon afferaou. Guelet a ràn ur payzant o clasq güerza ur c’harad qeuneud ; ha ret e ve dezàn e vuzuri gant ar stèr ?\n— Qementsé a zepand eus ar gonditionou.\nEn effet, eme mestr Pierrès, ellout a rêr güerza a drac pe a estim, ha neuze ar voerz a zo parfet, hep na ve ret conta, poeza pe muzuri  ; mes, mar boar convenet eus ar c’hontrel, an traou güerzet a chom e risq ar güerzer, bete ma vezint bet contet, poezet pe muzuret. \n— An draze zo mad evit ar varc’hadourez ; mes pa brener douar, hac ober a rêr er memes fêçon ?\n— Ia, ma ne c’hoarvez nemet da zelivra ar gontenanç, evel ma zeo merqet er c’hontrat dre verq ar men harz, ar pez a zo hanvet gant an dud a lezen ur c’horf certen ha disclêriet ; mes ma ve bet grêt ar voerz gant disclaration ar gontenanç e rêson a guement-ha-qement ar muzur, ar güerzer a zo oblijet da zelivra d’an acquisitour, mar er goulen, ar gantite merqet er c’hontrat ; ha ma ne deo qet possubl se dezàn, pe ma n’er c’houlen qet an aquisitour, ar güerzer zo oblijet da souffr un diminution a bris. \n— Er memes fêçon, eme ar mêr, pa zeo grêt ar voerz da guement-ha-qement ar muzur, mar deo ar gontenanç brassoc’h eguet an hini merqet er c’hontrat, an acquisitour a dle caout ar choas da fournis ar supplemant eus ar priz pe d’en em desista demeus ar c’hontrat.\n— Comz a rit evel ar C’hod, eme mestr Pierrès d’ar mêr.\n— Penos eta, me am bije devinet al lezen ?\n— Ia ; evit caout un nerz real, e tle beza ar rêson scrifet, hac evel ma er zant ur speret ëon ha just ; mes evel ma zeo ret caout reoliou da bep tra, ha nonpas clasq procejou evit traou re dister, ar C’hod, a behini ar but a zo da dec’hel ouz ar procejou, en deveus ajoutet (art. 1618) penos ar faculte accordet d’ar prener da baea an nemorant a vuzuriou, pe d’en em desista, na ve nemet e câs ma ve an nemorand deus a un uguentvet en tuont d’ar gontenanç disclêriet. An disposition just-se en em applic d’an oll goerzou a vadou. (art. 1619)\n— Ha güir eo penos, adalec an devez qenta eus ar bloa l840, na vezo mui ellet, memes etre nep den pe dirac noter, merca ar muzur ancien var ar c’hontrajou ?\n— Sè eo ar pez a lavar guer evit guer al lezen nevez. \n— Pebes ambaras ! ret e vezo eta laqat arpanti ?\n— Ia, mar güerzer diouz ar muzur.\n— Mes, ha na elfet qet en em servicha demeus a daulennou a gomparêson ?\n— Danjer a zo d’en ober ; rac, en lavarat a ràn c’hoas dêc’h : ar muzur original ne rën mui ; hoguen, ar muzur leal, eo ar güir, hac ar gomparêson a deu ar feat differant eus ar güir. A eneb an errol-se eo e zeo felvezet d'an assamble constituant miret an oll.  Comz a rit eus a ambaras ; hac én a vez unan brassoc’h, m’en lavar, eguet caout da choas etre meur a gomparêson deus a ur memes muzur ? Pehini eo a eller credi an hini mad, d’an ampoent an titr amprouet, da lavaret eo, ar muzur güirion, ne deo mui nemet ur sonch hep preuven, un histor incerten, hac evel a leverer, un a-dost-da-vad.\n— Eh bien, neuze me breno a drac, pe e laqin arpanti.\n— Hac e reot ervad. Laqit eves mad, a hend all, da veza laqet en amand a 10 franc, en eur scrifa var ho cayerou an hanoyou ancien.  Nep a fell beva tranqil, a dle en em gonformi d’al lezen.\n— Neuze eta melinerien va c’hommun a ya da gaout un toullat procejou, ma qendalc’hont da nonpas en em gonformi d’al lezen.\n— Beza o deveus-int da viana poeziou ba balançou, evit ellout constati ar gantite a hed a gonfier dezo evit o laqat en bieud ?\n— Na fell qet dê caout ; pe mar o deus, e zeo ur meubl inutil.\n— Ha c’houi, mêr, protectour d’an oll, oc’h eus permetet an abus-se, d’an ampoent ma zeus tost da 400 bloas ec’h exijet outo ur memes goarantiach, evit o oblija da renta poez evit poez ! \n— Ola ! me vouio o oblija da ze.\n— Hac e refot a hend all voëll, Autrou mêr, ma zeo qer sacr depot an hed en ur velin, ma ne zeo qet volonter, mes necesser, evel depot effejou ur beacher en un hostaliri. \nN’en deo qet avoalc’h, eme mestr Pierrès, accepti cargou, ma ignorer an deveriou hac ar pez a zo ret da ober evit o c’hundui ervad.\n— Qement a draou zo da c’houzout, qement a lezennou, qement a scridou a zigasser deomp, m’en em goller. Un avantach bras e ve caout tud afêçon pere, en eur bourmen, a ra laqat ar bis var ar poent necesser : ur paysant ignorant oun ; mes santout a ràn talvoudeguez ar gomzou simpl ha güirion. E feat a boeziou ha muzuriou, e tisqfec’h eta din facilamant ar pez a dleàn da ober evit assuri execution ar reglamanchou pere, deus an eil penn d’eguile deus ar Franç, a rentfe ar c’hommerç qen êzet ?\n— Ar pez a dleit ober a vez inutil, ma na vez ar c’honsommatour muioc'h sclêrijennet evit difen e voüiriou : ar voralen public a zo un evessaer excellant ; ret e vez ober en ur fêçon ma felvesse da bepini possedi ur reputation vad ; a hend all, ho protection municipal var lealdet debit an oll varc’hadourez, hervez al lezennou,  a gonsist en bisitou grêt alies epad ar bloa, er staliou hac er vagasinou, en hostaliriou, er foariou hac er marc’hajou, evit ma en em assurot demeus a lealdet ar poeziou hac ar muzuriou, hac evit evessât dreist oll bureauyou eus ho commun e pere e poezer hac e vuzurer.\n— Hac ebars ar visitou-se, petra rin-me ? rac me anzav dêc’h e meus neglijet anezo bete vremâ.\n— Evelse eta, Autrou mêr, ho peorien a zo bet tromplet hep nep ampechamant !\n— Oh ! grêt e meus aluzonou.\n— Ressourç dister ha sicour dic’halloudus. Ar c’henta aluzen eo ar justiç a brotech ar fêpl enep ar c’hrén ; ar volonte vad ne deo nemet ur satisfaction diouzomp hon-unan, ur seurt plijadur vad ; ar brotection leal eo ar guenta carante ; ar pez a hend all a dleit ober, a zo merqet dre un ordrenanç.  Gouezit dabord hac ar poeziou ha muzuriou a zoug ar mercou a assur o lealdet ; da c’houzout eo : pa zint neve, hini ar fabricant ha merq ar poençon d'ar gurunen ; ha pa zint bet soumetet d’ar verification ordinal, al lizeren a vloa a verq se. Neuze en em assurit hac an instrumantchou ne dint qet bet fausset abaoue ar verification-se, pe dre accidant, pe dre frauderes, ha dreist oll, beza certen e ra ar varc’hadourien usach deus ar poeziou ha muzuriou-se, ha nonpas demeus a hini all ebet. Tleout a rit ivez evessat ho poeziou public, evit na rayo qet ar muzurer, deus e benn, demeus a uguent hectolitr greun nontec pe unan-varn uguent, hervez ma vezo gounezet gant ar prener pe gant ar güerzer.\n— Evelse, ne meus d’en em occupi autramant demeus ar pez a sell ar poeziou hac ar muzuriou ?\n— Nan, pa zeo güir ar Gouarnamant, conservatour eus an ingaldet, en deveus, er verificatourien, officerien spicial pere, dindan surveillanç ar prefet hac ar sous-prefet, a zo carguet deus an examin detaillet demeus an instrumantchou da boeza he da vuzuri. Ma tiguesse dê, en eur vancout d’o dever principal, poençoni, evit güerza, ur poez re fêbl, hac evit prena ur poez re grén, e vent torret a garg, hac ouspen se, traduet dirac an tribunal.\n— Gant qementse eta neuze, da betra en em reduis va fonctionou ?\n— Hon antretien var ar fonctionou-se a vezo hirbadus avoalc’h evit e gass da c'houde hor lein, ha neuze ec’h ellimp caout amzer da gomz en hon èz demeus va explicationou diveza.\n↑ An instructionou ministeriel zo c’hoas rigoriussoc’h : exija a reont e vouchfe ur valanç gant un daou vilvet a bouez.\n↑ En defaut a rapportchou, ar breuven dre destou zo recevet dre an articl 154 demeus ar C’hod a brocedeur criminal.\n↑ Cod civ. art. 1586.\n↑ Cod civ. art. 1585.\n↑ Cod civ. art. 1617.\n↑ Art. 5 eus a lezen ar 4 eus a vis Gouere 1837.\n↑ Arauc-propos eus a lezan an 8 — 15 Qerzu 1790.\n↑ Lezen ar 4 Gouere 1837.\n↑ Ordrenanç mis Guenveur 1470\n↑ Cod civil, articl 1951.\n↑ 24 Eost 1790 ; 22 Gouere 1791 ; 1a Vandémier bloa IV, ha 29 Prarial bloa IX.\n↑ 18 Qerzu 1825, tit. 3, art. 25 ha goude.\nAdtapet diwar « https://br.wikisource.org/w/index.php?title=Mestr_Pierrès,_pe_den_guiziec_ar_bourg/V&oldid=78912 »\nKemmoù diwezhañ degaset d'ar bajenn-mañ d'an 29 Du 2015, da 16:57.


Peñse n'eus graet ar Grande America dec'h - Marine Nationale\nDiffusion du mercredi 13 mars 2019 Durée : 10min\nPeñse ar Grande America : kounnac'h Dour ha stêrioù Breizh. War hent Londrez emañ suporterien Roazhon a-raok ar c'hrogad a-enep da Arsenal. Ouzhpenn 1000 bugel a zo o teskiñ brezhoneg e skolioù Bro Gemper !\nGrande America : kounnac'h Dour ha stêrioù Breizh\n45 kontener a oa leun a broduioù kimiek, 100 tonenn asid kloridrik pe 70 tonenn asid sulfurik, hag all... 2200 tonenn eoul maen a oa ivez e korf ar Grande America.. Aet e oa d'ar strad, 4300 metr e foñs ar meurvor tro 350 kilometrad er-maez deus aodoù Breizh. Hervez prefed ar meurvor ez eus riskloù e vefe saotret aodoù Su Breizh. "N'eo ket ar wech kentañ ha siwazh n'eo ket ar wech diwezhañ" eme Brieuc Le Roc'h, eus ar gevredigezh Dour ha Stêrioù Breizh.\nà lire Grande America : "Le risque de pollution vient des 2200 tonnes de fioul à l'intérieur" selon le Préfet maritime\nWar hent Londrez emañ suporterien Roazhon\nWarc'hoazh e vo da glevet ar c'hrogad etre Roazhon hag Arsenal. Skignet e vo ar match war France Bleu Breizh Izel adalek 21e. Skipailh Breizh Uhel a glasko reiñ lamm da skipailh Londrez. Ar wech kentañ eo d'ar Roazhoniz kemer perzh e pevare tro diwezhañ an Europa League. Kalzig a suporterien deus skipailh Roazhon az aio e Londrez evit harpañ ar c'hoarierien. En o zouez Gwenole Oreal, paotr Kemper ha sot gant skipailh Roazhon. Dindan an anv Wayne Rennais z'eus moien lenn e taolioù imor war twitter :\nPurée j'suis tendu comme une crampe pic.twitter.com/gP5elHU3ag\n— Wayne RennaisⓇ (@WayneRennais) March 13, 2019\nà lire VIDÉO - Ligue Europa : les scénarios de qualification du Stade Rennais face à Arsenal\nOuzhpenn 1000 bugel o teskiñ brezhoneg e skolioù Bro Gemper !\nBiskoazh kement-all, pevar lagad d'ar marc'h dall ! Ouzhpenn 1000 bugel a zo bremañ en hentennoù divyezheg pe dre soubidigezh e Kemper Breizh Izel, kumuniez kumunioù bro Gemper. Skolioù all a vo digoret c'hoazh. Unan gant Diwan 'benn 2020 hag unan all gant ar skolioù publik 'benn miz Gwengolo. Pennad-komz gant Vefa Guenegan, karget deus ar brezhoneg e ti-kêr Kemper.


Deiziadoù 25 a viz Ebrel 1981\no redek 2002\nSkipailhoù Sauber (2002) (2004-2005)\nPrizioù Bras 193\nPlasoù pol 15\nFelipe Massa a zo ur blenier kirri a rede e Formulenn 1 etre 2002 ha 2017, gant Williams-Mercedes evit e skipailh diwezhañ. Krog e oa gant ar F1 e 2002 gant Sauber a-raok mont da vlenier esaeoù ar Scuderia Ferrari e 2003. Redet en deus adarre e Prizioù Bras gant Sauber e-pad daou vlaz, ha galvet eo bet evit erlec'hiañ Rubens Barrichello e Ferrari e-pad eizh vloaz.\nKevezet en deus ouzh Lewis Hamilton e 2008 evit titl ar vlenierien met kollet en deus evit ur poent, e Priz Bras diwezhañ daoust ma oa bet gounezet ar redadeg gantañ. En hañv 2009 en deus gouzañvet ur gwallzarvoud grevus-tre en deus rediet anezhañ da chom hep redek betek 2010. Tost e oa da goll ul lagad gant ur winterell kollet gant Brawn Barichello en Hungaria. N'eo ket bet ar memes blenier abaoe, mestroniet penn da benn gant e genskipailher Fernando Alonso.\nAdtapet diwar « https://br.wikipedia.org/w/index.php?title=Felipe_Massa&oldid=1892295 »\nDernière modification le 16 Gen 2021, à 21:08\nKemmoù diwezhañ degaset d'ar bajenn-mañ d'an 16 Gen 2021, da 21:08.


Youn Brenn : un doare da selaou brezhoneg ar vro ha da c'hoarzhin\nPublié le 24/07/21 17:30 -- mis à jour le 24/07/21 17:30\nTri zra ret d'ar c'hrouadur bemzer\nRéalisation : Youn Brenn\nSavet en deus ar paotr ur chadenn You Tube evit lakaat an dud da selaou brezhoneg e barez : hini Banaleg, gant fent tud Traoñ Kerne. Iztitlet e galleg, aes eo heuliañ avañturioù tudennoù ar vro.\nUr chadenn nevez savet, gant istorioù a gozh, aes da selaou ha da gompren, a lako tud ar vro da c'hoarzhin hag ar re yaouank da gompren stummoù berraet a galz a vez kavet e bro Gus Salaun. Istorioù medisinerezh, skol, tud gant fent forzh pegement. Hag ouzhpenn da se, iztitlet e brezhoneg, galleg ha kastilhaneg, mar plij ganeoc'h !


Begoù douar ha tornadoù - Site officiel du Parc naturel régional d’Armorique\nAccueilWar-du ar ParkDoareoù liesseurt ar ParkAr morBegoù douar ha tornadoù\nGourenez Kraozon a zo ennañ dremmvroioù kemm-digemm. Ur vro c’hwek er c’hreisteiz ha gouez er c’hornog hag en hanternoz. Beg Penn ar Roz, begoù Din ha Penn-Hir a zo bevennet gant un heuliad tornaodoù ha dindano traezhioù traezh fin.\nTu zo deoc’h kavout un tañva deus an dremmvroioù garv ha kaer-mañ gant ur blankenn-dre-roeñv, ur c’hayak pe c’hoazh ar c’hoaststeering. Diouzh ar c’hiz emañ an oberiantiz-mañ a stag asambles krapat diskenn a-hed ur gordenn, neuial ha lammat ‘barzh an dour (a rank bezañ graet dindan beli ambrougerien diplomet).\nBez’ e c’heller krapat e Kameled en e Penn-hir en ul lec’h kempennet a-ratoz evit ma c’hellfe an dud a bep live krapat. Lec’hioù ‘zo ne c’heller ket tapout war droad, kit e bourzh ur vag a gaso ac’hanoc’h betek ar mougevioù dindan vor, tornaodoù pe oufoù distro ragenez Kraozon.\nTornaodoù enez Eusa a zo kaer meubed hag iskis da welet, tu ‘zo deoc’h arvestiñ anezho war droad, war velo dre an hentoù niverus a zo pe dre ur weladenn heñchet ‘barzh ur c’harrig-boutin.\nAr gavan beg ruz : ul labous rouez hag en arvar\nAr gavan beg ruz gant e bluñv glas-du hag e bavioù ruz a zo ul labous deus familh ar brini (enni ar frav, ar vran, ar gavan). Ne zebr nemet larvenned amprevaned ‘barzh an douar. Ul labous rouez-tre eo hag en arvar peogwir e vev war letonennoù aod a zo bremañ dilezet gant an dud hag abalamour da se ez eus nebeutoc’h a voued (kaoc’h saout) evit an amprevaned. Bez’ ez kavaned war enez Eusa hag e ragenez Kraozon. Ar gludad laboused a zo bet niveret, lakaet ur walenn da bep hini hag evezhiet.\n© Valentine Dupont


Meur a zeiz en istor ar broioù saoznek zo bet anvet Black Friday .\nE Stadoù-Unanet Amerika hag e Kanada e vez graet Black Friday (Gwener du) eus an deiz war-lerc'h Thanksgiving, ur Gouel istorel stadunanat.\nEr broioù-se e verk an deiz-se penn-kentañ distaolioù ramzel fin ar bloaz, pa stager d'ober prenadennoù Nedeleg. Goustadik e emled ar Black Friday-se war-zu Europa dre emglev ar stalioù bras a fell dezho levezoniñ doareoù-bevañ ha prenañ an dud.\nEndroadur ar Black Friday e Bro-Spagn.\nE 2014, 50,9 miliard a zollarioù a oa bet dispignet e-pad dibenn sizhun ar Black Friday er Stadoù-Unanet. 11 % nebeutoc'h evit ar bloavezh a-raok. Tro 133,7 milion a guzumerien stadunanat o devoa prenet traoù er stalioù d'ar mare-se, 5,2 % nebeutoc'h evit er bloavezh 2013.\nTud o c'hortoz evit mont en ur stal.\nTud o redek evit bezañ ar re gentañ. Bep bloaz e sav kudennoù gant tud gloazet bountet pe baleet warno.\nAdtapet diwar « https://br.wikipedia.org/w/index.php?title=Black_Friday_(shopping)&oldid=1776352 »\nKemmoù diwezhañ degaset d'ar bajenn-mañ d'an 28 Du 2017, da 16:57.


Filistinerezh - Wikipedia\nKomz a raer eus filistenerezh evit ober anv en un doare disprizus eus tro-spered an dud n'o deus ket tamm blizidigezh ha na gomprenont seurt ebet en traoù war un dachenn bennak, hini an arzoù, al lennegezh pe an traoù nevez peurgetket. Hervez implijerien ar ger da vihanañ atav. Anvet e vez an dud o deus an dro-spered-se "Filistined".\nDont a ra ar ger-se eus Philister, ur poz eus luc'haj ar studierien alaman en XIXvet kantved, a oa anv ar re na oant ket bet war ar studi er skolioù-meur. Savet eo diwar anv ar Filistined, enebourien an Hebreaned en Henamzer.\nAdtapet diwar « https://br.wikipedia.org/w/index.php?title=Filistinerezh&oldid=1479814 »\nDernière modification le 4 Ebr 2013, à 22:18\nKemmoù diwezhañ degaset d'ar bajenn-mañ d'an 4 Ebr 2013, da 22:18.


Enrichetta d'Este ( Modena 1702 – 1777 Borgo San Donnino) a oa ur briñsez italian.\nMerc'h e oa da Rinaldo III d'Este, dug Modena ha Reggio, ha d'e bried ar briñsez alaman Charlotte von Braunschweig-Lüneburg, merc'h da dug Braunschweig-Lüneburg.\nDimezet e voe d'ar 5 a viz C'hwevrer 1728 e Parma da Antonio Farnese, dug Parma, ha dre ma oant kerent e voe ezhomm da gaout aotre-dimeziñ digant ar pab.\nPevar bloaz goude, e Genver 1731, e varvas pried Enrichetta ha hi dougerez a-hervez. A-raok mervel en devoa embannet an dug e oa ar pennhêr e kof e wreg. Anvet rejanted: an dugez, an eskob, ar pennsekretour-stad, ar c'hambrelan, ha daou zenjentil. A-bell e oa prest Aostria ha Spagn da lammat war an dugelezh. Ma ne vefe ket ganet ur mab e oa an dugelezh da vont gant mibien he nizez, Elisabetta Farnese, rouanez Spagn.\nD'an 22 a viz Genver, an Impalaer da gas ar c'hont Carlo Stampa de Soncino, da zerc'hel Parma gant 20 kompagnunezh soudarded war-droad ha 4 all war varc'h. Ar pab Klemañs XII, gant daou embann abostolel d'ar 25 ha d'an 31 a viz Genver, da zisklêriañ e wirioù war an dugelezh. Displijet ar pab o welout armeoù en dugelezh.\nDiwezh he buhezAozañ\nPa varvas he zad Rinaldo d'Este en 1737, e voe kenrejantez e zugelezh gant he c'hoar Amelia. Addimeziñ a reas e meurzh 1740 e Piacenza da Leopold von Hesse-Darmstadt.\nMervel a eure d'an 30 a viz Genver 1777 e San Donnino, nepell diouzh Fidenza.\ne 1728 da Antonio Farnese (1679 – 1731), dug Parma;\ne 1740 da Leopold von Hessen-Darmstadt (1708 – 1763).\nAdtapet diwar « https://br.wikipedia.org/w/index.php?title=Enrichetta_d%27Este&oldid=1901672 »\nDernière modification le 1 Mae 2021, à 11:49\nKemmoù diwezhañ degaset d'ar bajenn-mañ d'an 1 Mae 2021, da 11:49.


Carghjese (Cargèse e galleg, Καργκέζε e gresianeg) zo ur gêriadenn hag ur gumun eus Korsika, e departamant Korsika-ar-Su. Emañ war an aod, e kornôg an enezenn, 27 km en norzh da Aiacciu. Hervez niveradeg 2012 e oa 1 263 a dud o chom e Carghjese.\nDiazezet e voe ar gêriadenn e dibenn an XVIIIvet kantved gant diskennidi tud deuet eus ledenez Mani e kreisteiz Gres. Div iliz zo e Carghjese, eus an XIXvet kantved o-div, an eil savet gant diskennidi an enbroidi eus Gres hag eben gant broidi eus Korsika.\nAdtapet diwar « https://br.wikipedia.org/w/index.php?title=Carghjese&oldid=1878802 »\nKemmoù diwezhañ degaset d'ar bajenn-mañ d'an 15 Mez 2020, da 06:51.


Buhez ar Sent/1894/Euzeb - Wikimammenn\nBuhez ar Sent/1894/Euzeb\n◄ Nina Euzeb Judikael ►\nDastum a eure enn he di ann holl dud a iliz euz a gear evit ober d’ezho beva asambles ganthan evel menac’h enn eur gouent. Ann dra-ze ne vire ket outho da deuler evez euz ann dud fidel ha da bourvei da holl ezommou ann eneou a ioa enn ho c’harg ; mes evelse n’edont ket kement e riskl d’en em goll ho-unan pe da laoskaat enn ho dever. « — Henvel oant, eme zant Ambroaz, ouz eur vandenn elez : noz-deiz e kanent meuleudiou ann Aotrou Doue, hag e c’houlennent pardoun diganthan evit ar bec’herien. Lenn ha labourat a reant ive heb ehana. Petra zo kaeroc’h eged ar vuez-se ? Mar d-euz poan o iun, e vezer digollet euz ar boan-ze dre beoc’h ar spered ha dre joa ar goustians. Ann eil a ro nerz d’egile, ha dre ma teuer d’en em voaza, e kaver eaz ar pez a zo tenna evit ann natur. »\nEuzeb ne esperne netra evit maga ar feiz hag ann devosion enn he eskopti. Prezeg a rea aliez he-unan, ha dre he gomzou leun a dan, dre he zousder hag he garantez ha dre ar skouer euz he vuez santel ha pinijennuz, e c’houneze dioc’htu kalounou ar bec’herien. Abarz nemeur e oue guelet eur jenchamant vraz e kear Verseill hag ar bobl holl en em lakeaz da zervicha Doue evel ma rea dija ann eskop hag he veleien.\nD’ar mare-ze, e oue asamblet eur c’honsil e Milan evit difenn ar feiz katolik a enep ann Arianed. Euzeb n’en doa ket kalz a c’hoant da vont di ; rak doueti a rea e vije ann Arianed ar re grenva, abalamour m’edo ann impalaer Konstans enn tu gantho, hag ann impalaer a ioa e Milan d’ann ampoent. Mont a reaz goulskoude evit senti oc’h ar pab. Hogen, ann impalaer a glaskaz lakaat ar c’honsil da goundaoni sant Athanaz ; mes Euzeb a respountaz gant meur a eskop all ne zinje biken eunn hevelep setans, ha var gement-se e oue koundaonet he-unan d’ann harlu, ha kaset da gear Sithopolis er Palestin.\nEbarz er gear-ze, e lojaz da genta e ti eur c’hount hag a ioa he hano Joseph ; mes ann Arianed henn tennaz ac’hano evit he lakaat enn eunn toull kambr el leac’h ma rejont d’ezhan a bep seurt iudazerez. Goude beza he hanter-zivisket enn noaz, e pilent anezhan d’ann douar, ha neuze her stlejent hed ann deleziou he benn enn traon. Epad pevar devez dioc’htu e oue lezet gantho heb tamm na banne, ha ne c’houfe den koumpren ar boan en devoue gant ann naoun ha gant ar zec’hed.\nAbarz ar fin e oue roet kounje d’ezhan da zistrei d’he di ; mes, a benn eur miz goude, ann Arianed a ieaz adarre d’he gerc’hat evit he deuler enn eur prizoun tenval. Hogen, kaer o devoa beza kriz ha didruez enn he genver, Euzeb ne laoske ket eur glemmadenn. Daou zen a iliz euz a Verseill a deuaz d’he velet epad ann amzer-ze, hag he galoun a zridaz gant ar joa o klevet kelou euz a veleien hag euz a dud fidel he eskopti. Skriva a reaz he-unan d’ezho evit ho c’honzoli hag ho c’hrenvaat er feiz.\nEuz a Zilhopolis ar Zant a oue kaset d’ar C’happados, hag euz ar vro-ma d’ann Thebaid huela, enn Ejipt. Mes, etre daou, e varvaz ann impalaer Konstans, hag Euzeb a c’hellaz erfin distrei da Verseill. Tremen a eure dre Aleksandrii evit en em glevet gant sant Athanaz divar benn ar pez a ioa guella da ober evit rapari ann drouk great d’ann Iliz gant ann Arianed, ha pa erruaz enn Itali, ann holl a reaz d’ezhan eunn digemer laouen ha karantezuz. Goudeze, e sikouraz sant Hiler, eskop Poatie e Frans, da ziarbenn fals kredennou ann heretiked e broiou ar C’huz-Heol, ha d’ar c’henta a viz eost euz ar bloaz 370, ez eaz da reseo enn env ar rekoumpans en doa meritet dre he labouriou abostolik hag he boaniou.\nAr zant-ma ne falvezaz ket d’ezhan, a briz ebed, rei he zinatur da goundaoni sant Athanaz. Nag a gristenien a zo hirio siouaz ! ha n’o deuz ket kement-se a zamant d’ho c’houstians ! Ar gristenien-ma a ra goasoc’h c’hoaz eget rei ho zinatur da goundaoni eunn den e faoz ; rak rei a reont e guirionez ho mouez da lakaat diskar ar relijion hag ann Iliz enn eur voti evit ar re a ra brezel d’ezho. Ah ! diouallit ! Ne c’heller ket beza salvet er meaz euz ar relijion hag euz ann Iliz katholik ; penaoz eta e fell d’heoc’h-hu mont d’ar baradoz mar troit gant ho enebourien ?\nAdtapet diwar « https://br.wikisource.org/w/index.php?title=Buhez_ar_Sent/1894/Euzeb&oldid=30398 »\nKemmoù diwezhañ degaset d'ar bajenn-mañ d'an 16 Gen 2012, da 12:09.


Bibl/Esdras. Levr ken̄ta - Wikimammenn\nBibl/Esdras. Levr ken̄ta\nL. Prud’homme, 1866 (Levr kentañ Eil levr, p. 538-549)\n◄ Ar Paralipoménon. Eil Levr Esdras. Levr ken̄ta Levr Néhémias. Ann eil eûz a Esdras ►\n1. Chétu ann niver eûz a vugale Israel, péré, goudé béza bét kaset é sklavérez da Vabilon, gan̄t Nabukodonosor, roué Babilon, a zistrôaz da Jéruzalem ha da Juda, pép-hini d’hé géar.\n2. Ar ré a zeûaz gan̄t Zorobabel, Josué, Nébemias, Saraia, Rahélaia, Mardoc’hai, Belsan, Mesfar, Béguai, Réhum, Baana. Ha niver tûd pobl Israel ;\n3. Mipien Faros : Daou vil daouzék hag eiz-ugen̄t ?\n4. Mipien Séfalia : Daouzék ha triouec’h-ugen̄t.\n5. Mipien Aréa : Seiz kan̄t pemzék ha tri-ugen̄t.\n6. Mipien Fahat-Moab, eûz a vipien Josué-Joab : Daou vil eiz kan̄t daouzék.\n7. Mipien Élam : Mil daouzék ha daouzég-ugen̄t.\n8. Mipien Zetua : Naô c’han̄t pemp ha daou-ugen̄t.\n9. Mipien Zac’hai : Seiz kan̄t ha tri-ugen̄t.\n10. Mipien Bani : C’houec’h kan̄t daou ha daou-ugen̄t.\n11. Mipien Bébai : C’houec’h kan̄t tri war-n-ugen̄t.\n12. Mipien Azgad : Daouzék kan̄t daou war-n-ugen̄t.\n13. Mipien Adonikam : C’houec’h kan̄t c’houéac’h ha tri-ugen̄t.\n14. Mipien Béguai : Daou vil c’houéac’h hag han̄ter-kan̄t.\n15. Mipien Adin : Pévar c’han̄t pévar hag han̄ter-kan̄t.\n16. Mipien Ater, a zeûé eûz a Ezéc’hia : Triouec’h ha pévar-ugen̄t.\n17. Mipien Bésai : Tri chan̄t trî war-n-ugen̄t.\n18. Mipien Joza : Daouzék ha kan̄t.\n19. Mipien Hasum : Daou c’han̄t trî war-n-ugen̄t.\n20. Mipien Gebbar : Pemzék ha pévar-ugen̄t.\n21. Mipien Bétléhem : Tri ha c’houec’h-ugen̄t.\n22. Tûd Nétufa : C’houéac’h hag han̄ter-kan̄t.\n23. Tûd Anatot : Eiz ha c’houeac’h-ugen̄t.\n24. Mipien Azmavet : Daou ha daou-ugen̄t.\n25. Mipien Kariatiarim, Kéfira, ha Berot : Seiz kan̄t trî ha daou-ugen̄t.\n26. Mipien Rama ha Gabaa : C’houec’h kan̄t unan war-n-ugen̄t.\n27. Tûd Mac’hmas : Daou ha c’houec’h-ugen̄t.\n28. Tûd Bétel hag Hai : Tri hag unnég-ugen̄t.\n29. Mipien Nébo : Daou hag han̄ter-kan̄t.\n30. Mipien Megbis : C’houéac’h hag han̄ter-kan̄t.\n31. Mipien ann Élam all : Daouzék kan̄t pevar hag han̄ter-kan̄t.\n32. Mipien Harim : C’houézek-ugen̄t.\n33. Mipien Lod, Hadid, hag Ono : Seiz kan̄t pemp war-n-ugen̄t.\n34. Mipien Jériko : Pemp ha seitek-ugen̄t.\n35. Mipien Sénaa : Trégon̄t ha triouec’h-ugen̄t.\n36. Ar véleien : Mipien Jadaia é tî Josué : Naô c’han̄t trizek ha tri-ugen̄t.\n37. Mipien Emmer : Mil daou hag han̄ter-kan̄t.\n38. Mipien Feshur : Daouzék kan̄t seiz ha daou-ugen̄t.\n39. Mipien Harim : Dék kan̄t ha seiték.\n40. Al Lévited : Mipien Josué ha Kedmihel : Pévarzék ha tri-ugen̄t.\n41. Ar ganerien : Mipien Asaf : Eiz ha c’houec’h-ugen̄t.\n42. Mipien ar borsierien : Mipien Sellum, mipien Ater, mipien Telmon, mipien Akkub, mipien Hatita, mipien Sobai : Naon̄ték ha c’houec’h-ugen̄t.\n43. Ann Natinéed : Mipien Siha, mipien Hasufa, mipien Tabbaot,\n44. Mipien Séros, mipien Siaa, mipien Padon,\n45. Mipien Lébana, mipien Hagaba, mipien Hakkub,\n46. Mipien Hagab, mipien Semlai, mipien Hanan,\n47. Mipien Gaddel, mipien Gaher, mipien Reaja,\n48. Mipien Rasin, mipien Nékoda, mipien Gazam,\n49. Mipien Aza, mipien Faséa, mipien Béséé,\n50. Mipien Aséna, mipien Munim, mipien Néfusim,\n51. Mipien Bakbuk, mipien Hakufa, mipien Harbur,\n52. Mipien Beslut, mipien Mahida, mipien Harsa,\n53. Mipien Berkos, mipien Sirara, mipien Téma,\n54. Mipien Nasia, mipien Hatifa,\n55. Mipien servicherien Salomon, mipien Sotai, mipien Soféret, mipien Faruda,\n56. Mipien Jala, mipien Derkon, mipien Geddel,\n57. Mipien Safatia, mipien Hatil, mipien Foc’héret, péré a ioa eûz a Asébaim, mipien Ami ;\n58. Ann holl Natinéed, ha mipien servicherien Salomon : Tri-c’han̄t daouzék ha naon̄ték-ugen̄t.\n59. Hag ar ré a biñaz eûz a Delmala, eûz a Delharsa, eûz a Gérub, eûz a Adon, hag eûz a Émer ; ha péré na helchon̄t két rei da anaout tî hô zadou, nag hô gwenn, na ma oan̄t eûz a Israel :\n60. Mipien Dalaia, mipien Tobia, mipien Nékoda : c’houec’h kan̄t daou hag han̄ter-kan̄t.\n61. Hag eûz a vipien ar véleien : Mipien Hobia, mipien Akkos, mipien Berzellai, péhini a géméraz da c’hrég unan eûz a verc’hed Berzellai eûz a C’halaad, hag a oé galvet eûz hô hanô.\n62. Ar re-man̄ a glaskaz skrîd hô c’héren̄tiez, ha na gefchon̄t két anézhan̄ ; hag hî a oé pelleet eûz ar vélégiez.\n63. Hag Atersata a lavaraz d’ézhô na zebrchen̄t két kîk san̄t ar zen̄t, kén na zavché eur bélek desket ha klok.\n64. Ann holl dûd-zé ével unan, daou vil ha daou-ugen̄t tri c’han̄t ha tri-ugen̄t :\n65. Hép nivéri hô mévellou hag hô mitisien, péré a oa seiz mil tri-c’han̄t seiz ha trégon̄t, hag enn hô mesk daou c’han̄t kaner ha kanérez.\n66. Gan̄t-hô éz oa seiz kan̄t marc’h c’houéac’h ha trégon̄t ha daou c’han̄t mul pemp ha daou-ugen̄t.\n67. Gan̄t-hô éz oa pévar c’han̄t kan̄val pemp ha trégon̄t, ha c’houec’h mil seiz kan̄t azen hag ugen̄t.\n68. Ha lôd eûz a bennou ann tiadou ô véza deûet ébarz Jéruzalem, el léac’h ma oa bét tî ann Aotrou, a gennigaz anézhô hô-unan péadra da zével adarré tî ann Aotrou enn hé léac’h.\n69. Rei a réjon̄t hervez hô galloud évit mizou al labour, mil dram aour ha tri-ugen̄t mil, pemp mil min arc’han̄t, ha kan̄t gwisk béleien.\n70. Ar véleien éta hag al Lévited, hag ar ré eûz ar bobl, hag ar ganerien, hag ar borsierien hag ann Natinéed, a iéaz da choum enn hô c’heriou ; hag holl Israel pép-hini enn hé géar.\nDiazéza a réeur ann templ.\n1. Pa oé deûet ar seizved mîz, abaoé ma ôa deûet mipien Israel enn hô c’heriou, ar holl en em strollaz ével eunn dén hép-kén é Jérusalem.\n2. Ha Josué, mâb Josédek, hag hé vreûdeûr péré a oa béleien, ha Zarobabel, mâb Salatiel, hag hé vreûdeûr, a zeûaz da zével eunn aoter da Zoué Israel, évit kenniga war-n-ézhi sakrifisou-losk, ével ma eo skrivet é lézen Moizez, ann dén Doué.\n3. Hag hî a lékéaz aoter Doué war hé ziazez, pétrâ-bennâg ma énébé out-hô ar boblou a oa war hô zrô ; hag é kennigchon̄t sakrifisou-losk d’ann Aotrou diouc’h ar min̄tin ha diouc’h ar pardaez :\n4. Hag hî a réaz goél ann teltou, ével ma eo skrivet, hag a gennigaz ar sakrifiz-losk, ével ma eo kemennet hé ôber a-zeiz-é-deiz.\n5. Goudé-zé é kennigchon̄t ar sakrifiz-losk peûr-baduz, kenn en deisiou ken̄ta eûz ar mîz, kenn enn holl lidou a oa gwéstlet d’ann Aotrou, hag er ré holl é péré é oa kenniget a-ioul-vâd rôou d’ann Aotrou.\n6. Adaleg ar chen̄ta deiz eûz ar seizved mîz é téraouchon̄t kenniga sakrifisou-losk d’ann Aotrou : hôgen né oa két c’hoaz diazézet templ Doué.\n7. Hôgen hî a rôaz arc’han̄t d’ar vénerien-vein ha d’ar vasounerien : rei a réjon̄t ivé da zibri ha da éva, hag éôl d’ar Sidonied ha d’ann Tiried, évid ma tigaschen̄t koat sedr eûz al Liban da vôr Joppe, hervez m’en dôa Sirus, roué ar Bersied, hé c’hourc’hémennet d’ézhô.\n8. Hôgen enn eil vloaz, goudé ma oan̄t deûet da Jéruzalem, el léac’h ma oa bét tî ann Aotrou, enn eil viz, Zorobabel, mâb Salatiel, ha Josué, mâb Josédek, hag hô breûdeûr all, béleien ha Lévited, hag ar ré holl a oa deûet eûz ar sklavérez da Jéruzalem, a zavaz Lévited, adaleg ugen̄t vloaz hag ouc’h-penn, évid hasta labour ann Aotrou.\n9. Ha Josué gan̄d hé vipien hag hé vreûdeûr, Kédmihel hag hé vipien, ha mipien Juda, ével eunn dén hép-kén, a zavaz évid hasta ar ré a labouré é templ Doué ; mipien Hénadad, hag hô mipien, hag hô breûdeûr al Lévited.\n10. Pa oé éta diazézet templ ann Aotrou gan̄d ar vasounerien, ar véleien a zavaz enn hô gwiskou ha gan̄t kornou-boud ; hag al Lévited, mipien Asaf gan̄d hô simbalou, évit meûli Doué, dré c’heriou David, roué Israel.\n11. Hag hî a lavaré enn hô c’hanaouennou, hag é meûleûdi ann Aotrou : O véza ma eo mâd, ha ma éma hé drugarez da-vikenn war Israel. Hag ann holl bobl a c’harmé kaer ô veûli ann Aotrou, ô véza ma oa diazézet templ ann Aotrou.\n12. Hôgen kalz eûz ar véleien hag eûz al Lévited, eûz a bennou ann tiadou, hag eûz ann hénaoured, péré hô dôa gwélet ann templ ken̄ta, hag a wélé hé-man̄ enn hé ziazez, a lén̄vé gan̄d eur vouéz gré : ha kalz ré all a c’harmé gan̄t lévénez, ô sével hô mouéz.\n13. Ha na hellé dén anaout garm ar ré en em laouénéé, diouc’h garm ar ré a lén̄vé ; râk kemmesket é oa garm ar bobl, hag a bell é oa klévet.\nArtakzersez a zifenn na vé savet ann templ.\n1. Hôgen énébourien Juda ha Ben̄jamin a glevaz pénaoz mipien ar sklavérez hô dôa savet eunn templ d’ann Aotrou, Doué Israel :\n2. Hag ô véza deûet da gavout Zorobabel, ha prin̄sed ann tiadou, é léverchon̄t d’ézhô : Ra zavimp ann tî gan-é-hoc’h, râk nî ével-d-hoc’h hon eûz klasket hô Toué : ha nî hon eûz lazet viktimou d’ézhan̄ abaoé deisiou Asor-Haddan, roué ann Assiria, péhini en deûz hor c’haset aman̄.\n3. Ha Zorobabel, ha Josué, hag ar brin̄sed all eûz a diadou Israel a lavaraz d’ézhô : N’hellomp két sével gan-é-hoc’h eunn tî d’hon Doué, hôgen ni hon-unan a zavô eunn tî d’ann Aotrou, hon Doué, ével m’en deûz he c’hourc’hémennet d’é-omp Sirus, roué ar Bersied.\n4. Evel-sé pobl ar vrô a viraz out pobl Juda na zavchen̄t ann templ, hag a reûstlaz anézhô.\n5. Kâs a réjon̄t ivé kuzulierien enn hô énep, évit disman̄ta hô dézô é holl zeisiou Sirus, roué ar Bersied, ha bété rén Darius, roué ar Bersied.\n6. Hôgen é rén Assuérus, é derou hé rén, é skrivchon̄t eunn tamall a-énep ar ré a choumé é Juda hag é Jéruzalem.\n7. Hag é deisiou Artakzersez, Bésélam, Mitridates, ha Tabéel, hag ar ré all a oa enn hô c’huzul, a skrivaz da Artakzersez, roué ar Bersied : hôgen al lizer a damall a oa skrivet é siriak, hag a oa lennet é iéz ar Siria.\n8. Réum Béeltéem, ha Samsai, ar skrivañer, a skrivaz eul lizer diwar-benn Jéruzalem d’ar roue Artakzersez, ével henn :\n9. Réum Béeltéem, ha Samsai, ar skrivañer, hag hô c’huzulierien all, ann Dinéed, ann Afarsatac’héed, ann Terfaléed, ann Afarséed, ann Erc’huéed, ar Vabilonied, ar Suzanéc’hied, ann Diévéed, hag ann Élamited,\n10. Hag ar re all eûz ar boblou, en dôa dizouget Asenafar ar brâz hag ar brudet, hag en dôa lékéat da choum é péoc’h é keriou Samari, hag er brôiou all enn tû all d’ar ster.\n11. Chétu ar skouér eûz al lizer a gaschon̄t d’ézhan̄ : D’ar roué Artakzersez ; da zervicherien, ar ré a zô enn tû all d’ar ster, a zalud ac’hanod.\n12. Ra wézô ar roué, pénaoz ar Iuzévien, péré éc’h eûz kaset enn hon touez, a zo deûet da Jéruzalem kéar dispac’huz ha drouk, hag é savon̄t anézhi a-nevez, hag éc’h aozon̄t hé muriou hag hé ziez.\n13. Ra wézô éta bréma ar roué, pénaoz mar béz sévet a-névez ar géar-zé, ha mar béz aozet hé muriou, na rôin̄t mui nag ar gwiriou, nag ann tellou, nag al lévéou bloasiek, ha kémen̄t-sé a rai gaou oud ar rouéed hô-unan.\n14. Hôgen nî, ô véza ma hon eûz koun eûz ar boed hon eûz debret é tî ar roué, ha na fell két d’é-omp é ve gréat gaou é-béd out-han̄, hon eûz kaset évit rei da anaout kémen̄t-sé dézhan̄.\n15. Évit ma klaski é ôberiou da dadou, hag é kavi skrivet pénaoz ar géar-zé a zô eur géar dispac’huz, é deûz gréat gaou oc’h ar rouéed hag oc’h ar brovin̄sou, hag é deûz digaset brézeliou a béb amzer : ha râk-sé eo bét disman̄tret ar géar-ze.\n16. Kémen̄t-man̄ a rôomp da anaout d’id, ô roue : râk mar béz savet a-névez ar géar-zé, ha mar béz aozet he muriou, n’az pézô mui glâd é-bed enn tû all d’ar ster.\n17. Ar roué a skrivaz ivé da Réum Béeltéem, ha da Zamsai ar skrivañer, ha d’ar re all eûz a Zamari a oa eûz hô c’huzul, ha d’ar re all enn tû all d’ar ster, oc’h héta d’ezhô ar iéc’hed hag ar péoc’h.\n18. Al lizer a damall hoc’h eûz kaset d’in, a zô bét lennet d’in gan̄t préder,\n19. Ha mé em eûz gourc’hémennet : hag eo bét en̄klasket ha kavet pénaoz ar géar-zé a bell amzer a zô en em zispac’het oud ar rouéed, ha pénaoz eo bét savet enn-hi kéfluskou hag emgannou.\n20. Râg é Jéruzalem ez eûz bét rouéed, péré hô deûz astennet hô béli war ann holl vrô a zô enn tû all d’ar ster : hag hî a zavé énô gwiriou, ha tellou, ha léveou.\n21. Bréma éta sélaouit va barn : Mirid oud ann dûd-zé na zavin̄t ar géar-zé, kén na rôinn eur gourc’hémenn névez d’ézhô.\n22. Likid évez na réac’h kémen̄t-sé dibréder, ha na greskfé ann droug a-éneb ar rouéed.\n23. Ar skouér eûz a lizer ar roué Artakzersez a oé lennet dirâk Réum Béelteem, ha Samsai ar skrivañer, hag hô c’huzulierien ; hag ar ré-man̄ a ieaz buhan da Jéruzalem da gavout ar Iuzevien, hag a viraz out-hô na labourchen̄t.\n24. Neûzé labour tî ann Aotrou a oé paouézet é Jéruzalem, ha na oé gréat mui nemed é eil vloaz rén Darius, roué ar Bersied.\nAggéus ha Zac’harias a ali ar bobl da zével a névez ann templ.\n1. Neûze Aggeus, ar profed ha Zac’harias, mâb Addo, a ziougané d’ar Iuzevien a oa é Juda hag é Jéruzalem ; hag hî a ziougané é hanô Doué Israel.\n2. Neûze Zorobabel, mâb Salatiel, ha Josué, mâb Josédez, a zavaz hag a zéraouaz da zével templ Doué é Jéruzalem, ha proféded Doue a oa gan̄t-hô hag hô c’hen-nerzé.\n3. Hôgen enn amzer-zé Tatanai pehini a oa dug enn tû all d’ar ster, ha Starbuzanai, hag hô c’huzulierien a zeûaz étrézég enn-hô, hag a gomzaz out-hô ével-henn : Piou en deûz rôet ann ali d’é-hoc’h da zével ann tî-ze, ha da aoza hé vuriou ?\n4. Ha nî a lavaraz d’ézhô hanvou ar ré hô dôa aliet ac’hanomp d’hé zével.\n5. Hôgen lagad hô Doué a zellaz oud hénaoured ar Iuzevien, hag ar re-zé na helchon̄t ket enébi out-hô. Ha mâd é oé kavet kâs kémen̄t-sé dirâk Darius, ha ma respoun̄tché ar Iuzevien dira-z-han̄ d’ann tamall-zé.\n6. Chétu ar skouér eûz al lizer a gasaz Tatanai, dûg ar vrô enn tû all d’ar ster, ha Starbuzanai, hag hô c’huzulierien ann Arfarsac’heied, a oa enn tû all d’ar ster, d’ar roue Darius.\n7. Al lizer a gaschon̄t d’ézhan̄ a oa skrivet ével-henn : Holl béoc’h d’ar roué Darius.\n8. Ra wézô ar roué pénaoz omp bét é provin̄s ar Judéa, é tî ann Doué brâz, a zaveur gan̄t mein digompez, ha war vôgériou péhini eo savet ar c’hoatérez : hag al labour-zé a zô gréat gan̄t préder, hag a gresk enn hô daouarn.\n9. Komzet hon eûz oud ann henaoured anézhô, hag hon eûz lavaret d’ézhô : Piou en deûz rôet d’é-hoc’h ar galloud da zével ann tî-zé ha da aoza ar muriou-zé ?\n10. Goulennet hon eûz hô hanvou digan̄t-hô, évid hô rei da anaout d’id : ha skrivet hon eûz hanvou ar brin̄sed anézhô.\n11. Ha chétu pénaoz hô deûz respoun̄tet d’é-omp ô lavarout : Ni a zô servicherien Doué ann en̄v hag ann douar, hag é savomp a nevez ann templ a oa bét savet pell amzer-zô, hag a oa bet diazézet ha savet gan̄d eur roué brâz eûz a Israel.\n12. Hôgen goudé m’hô dôé hon tadou tennet war-n-ézhô buanégez Doué ann én̄v, hén̄ hô lékéaz étré daouarn Nabukodonosor, roué Babilon ar C’haldéad ; ann tî-zé a zisman̄traz ivé, hag é tizougaz hé bobl da Vabilon.\n13. Hogen ar bloavez ken̄ta eûz a rén Sirus, roué Babilon, ar roué Sirus a rôaz eur gourc’hémenn évit ann tî Doué-man̄.\n14. Hag al listri aour hag arc’han̄t eûz a dempl Doué, en dôa tennet Nabukodonosor eûz ann templ a oa é Jéruzalem, hag en dôa dizouget é templ Babillon, ar roué Sirus hô zennaz eûz a dempl Babilon, hag hô rôaz war hé c’hér da Zassabazar, en dôa lékéat da brin̄s,\n15. Hag é lavaraz d’ézhan̄ : Kémer al listri-ze, kéa, ha laka anézhô enn templ a oa é Jéruzalem, ha bezet savet tî Doué enn hé léac’h.\n16. Neûzé Sassabazar a zeûaz, hag a lékéaz diazez ann templ é Jéruzalem : hag abaoé neûzé bété vréma é m’eur oc’h hé zével, ha né két c’hoaz peûr-c’hréat.\n17. Bréma éta, mar kâv mâd ar roué, bézet en̄klasket é tî levriou ar roué a zô é Babilon, mar d-eo bét gourc’hémennet gan̄d ar roué Sirus sével a névez tî Doué é Jéruzalem, ha kaset ar roué d’é-omp hé ioul war gémen̄t-sé.\nPeur-c’hréat eo ann templ. Ar pask a lideur enn-han̄.\n1. Neûzé ar roue a réaz eur gourc’hémenn ; hag é oé en̄klasket é tî al levriou a oa é Babilon ;\n2. Hag é oé kavet é Ekbatanis, a zô eur c’hastel é provin̄s Média, eul levr, war béhini é oa skrivet kémen̄t-man̄ :\n3. Er bloavez ken̄ta eûz a rén ar roue Sirus, ar roué Sirus, a c’hourc’hémennaz é vijé savet tî Doué a oa é Jéruzalem, el léac’h ma kenniged hostivou, ha ma vijé lékéat eunn diazez évid dougen eunn tî eûz a dri-ugen̄t ilinad a uc’helded, hag eûz a dri-ugen̄t ilinad a léd ;\n4. É vijé teir reiz mein digompez, ha reisiou koat nevez ; ha ma vijé gréat ar mizou gan̄t tî ar roué ;\n5. É vijé distolet al listri aour hag arc’han̄t eûz a dempl Doué, en dôa tennet Nabukodonosor eûz a dempl Jéruzalem, évid hô c’hâs da Vabilon, ha ma vijen̄t dizouget d’ann templ, el léac’h ma edon̄t ken̄t é templ Doué.\n6. Bréma éta Tatanai, dug ar vrô a zô enn tû all d’ar ster, Starbuzanai, ha c’houi, Afarsac’héed, hô c’huzulierien, a zô enn tû all d’ar ster, pellait diout-hô ;\n7. Ha na virit két out dûg ar Iuzevien hag hô hénaoured, da ôber eunn templ da Zoué, ha da zével eunn tî d’ézhan̄ enn hé léac’h.\n8. Gourc’hémennet em eûz ive petrâ a dléeur da ôber é-kén̄ver béleien ar Iuzevien, évit sével ann tî-zé da Zoué ; hag eûz a espern ar roué, hag eûz ann tellou a zaveur war ar vrô enn tû all d’ar ster, ma vézô rôet d’ézhô kémen̄d ha ma zô réd, évit ma vezô savet ann tî.\n9. Ha mar d-eo réd, é vézô rôet d’ézhô bemdez leûéou hag ein, ha gevr é sakrifiz-losk da Zoué ann én̄v, hag éd, ha c’hoalen, ha gwîn, hag éôl, hervez lidou ar véleien a zô é Jéruzalem, héb abek é-béd d’en em glemma :\n10. Évit ma kennigin̄t sakrifisou da Zoué ann én̄v, ha ma pédin̄t évit buez ar roué hag hé vipien.\n11. Râk-sé em eûz gourc’hémennet, pénaoz mar teû eur ré da derri ar c’hémenn-zé, bézet tennet eunn tamm koat eûz hé dî, bézet lékéat enn hé zâ, ha bézet-hen̄ krouget out-han̄, ha bézet kroget enn hé dî.\n12. Ann Doué péhini en deûz lékéat hé hanô da choum aman̄, dispennet ann holl rouan̄télésiou, hag ar bobl a astennô he zourn évid enébi out-han̄, ha kas-da-gét ann tî Doué-zé a zô é Jéruzalem. Me Darius em eûz gréat ar gourc’hémenn-zé, hag é fell d’in é vé sévénet gan̄t préder.\n13. Tatanai éta dûg ar vrô enn tû all d’ar ster, ha Starbuzanai, hag hô c’huzulierien, a zévenaz gan̄t preder kémen̄d en dôa gourc’hémennet ar roué Darius.\n14. Hôgen hénaoured ar Iuzevien a zavé ann tî, ha pép trâ a zeûe da vâd d’ézhô, hervez diougan Aggeus, ar profed, ha Zac’harias, mâb Addo ; hag hî a labouré da zével ann tî, hervez gourc’hémenn Doué Israel, ha gourc’hémenn Sirus, ha Darius, hag Artaksersez, rouéed ar Bersied.\n15. Hag hî a beûr-zavaz tî Doué ann trédé deiz eûz a viz Adar a zô ar c’houec’hved bloaz eûz a rén ar roué Darius.\n16. Neûzé bugale Israel, ar véleien hag al Lévited, hag ar ré all eûz ar bobl péré a oa distrôet eûz ann dizougadur, a réaz sakrérez tî Doué gan̄t lévenez.\n17. Hag hî a gennigaz évit sakrérez tî Doue, kan̄t leûe, daou c’han̄t tourz, pévar c’han̄t oan, daouzék menn gavr évit péc’hed Israel holl, hervez ann niver eûz a vreûriézou Israel.\n18. Hag ar véleien a oé lékéat enn hô reisiou, hag al Lévited enn hô zrôiou war zervich Doué é Jéruzalem, ével ma eo skrivet é levr Moizez.\n19. Bugalé Israel péré a oa distrôet eûz ann dizougadur, a réaz ar Pask er pévarzekved deiz eûz ar miz ken̄ta.\n20. Râg ar véleien hag al Lévited a oa bét glanet ével eunn dén hep-kén : hag hi glân holl a lazaz ar pask évid holl vipien ann dizougadur, evit hô breûdeûr ar véleien, hag évit-hô hô-unan.\n21. Ar ré eûz a vugalé Israel péré a oa distrôet eûz ann dizougadur, hag ar ré holl péré a oa en em rannet eûz a zaotr poblou ar vrô évit trei gan̄t-hô, hag évit klaskout ann Aotrou, Doué Israel, a zebraz ar Pask.\n22. Hag hî a réaz goél ar bara dic’hoell é-pâd seiz dervez el lévénez, ô véza m’en dôa ann Aotrou hô laouénéet ha m’en dôa trôet kaloun roué ann Assiried enn hô c’hén̄ver, évit m’hô skoazelfé da zével tî ann Aotrou, Doué Israel.\nEsdras a zô kaset er Judéa gan̄d Artakserses.\n1. Hôgen goudé kémen̄t-sé, é rén Artaksersez, roué ar Bersied, Esdras, mâb Saraias, mâb Azarias, mâb Helsias,\n2. Mâb Sellom, mâb Sadok, mâb Ac’hitob,\n3. Mâb Amarias, mâb Azarias, mâb Maraiot,\n4. Mâb Zarac’hias, mâb Ozi, mâb Bokki,\n5. Mâb Abisué, mâb Finées, mâb Éléazar, mâb Aaron, bélek adaleg ar penn ken̄ta,\n6. Esdras éta a biñaz da Vabilon : skrivañer é oa, ha desket mâd é lezen Moizez, en dôa rôet ann Aotrou Doué da Israel ; hag ar roué a aotréaz d’ézhan̄ hé c’houlenn, ô véza ma oa dourn ann Aotrou Doué war-n-ézhan̄.\n7. Ha kalz eûz a vugalé Israel, hag eûz a vipien ar véleien, hag eûz a vipien al Lévited, hag eûz ar ganerien, hag eûz ar borsierien, hag eûz ann Natinéed, a biñaz da Jéruzalem, er seizved bloaz eûz ar roué Artaksersez.\n8. Hag hî a zeûaz da Jéruzalem er pempved mîz, péhini a oa er seizved bloaz eûz ar roué.\n9. Râg enn deiz ken̄ta eûz ar miz ken̄ta é téraouas piña eûz a Vabilon, hag enn deiz ken̄ta eûz ar pempved mîz é teûaz da Jéruzalem, ô véza ma oa dourn mâd hé Zoué war-n-ézhan̄.\n10. Râg Esdras a aozaz hé galoun, évid en̄klaskout lézen ann Aotrou, hag évit sévéni ha deski enn Israel hé gélennou hag hé varnédigézou.\n11. Hôgen chétu skouér al lizer a rôaz ar roué Artaksersez da Esdras ar bélek, skrivañer desket-brâz é geriou hag é kélennou ann Aotrou, hag enn hé lidou enn Israel.\n12. Artaksersez, roué ar rouéed, da Esdras ar bélek, skrivañer desket-brâz é lézen Doué ann én̄v, salut.\n13. Gourc’hémennet em eûz pénaoz piou-bénnâg en em gavô em rouan̄télez eûz a bobl Israel, eûz hé véleien hag eûz hé Lévited, hag a fell d’ézhan̄ mon̄d da Jéruzalem, r’az ai gan-éz.\n14. Râk kaset oud gan̄d ar roué ha gan̄d hé zeiz kuzulier, évit bizita ar Judéa ha Jéruzalem hervez lézen da Zoué, a zô enn da zourn ;\n15. Hag évit kâs ann arc’han̄t hag ann aour a gennig ar roué hag hé guzuḻerien a galoun vâd da Zoué Israel, péhini en deûz lékéat hé dabernakl é Jéruzalem.\n16. Kémer hép nép rédi ann holl arc’han̄t hag ann holl aour a gavi é holl brovin̄s Babilon, hag a fellô d’ar bobl da genniga, hag a gennigô ar véleien anézhô hô-unan, da dî hô Doué, a zô é Jéruzalem :\n17. Ha prén gan̄t préder gan̄d ann arc’han̄t-ze leûéou, tourzed, ein, ha sakrifisou ha braoued kennig, ha kennig anézhô war aoter templ hô Toué, a zô é Jéruzalem.\n18. Hôgen mar fell d’id ha d’as breûdeûr ôber eunn dra bennâg all gan̄d ann dilerc’h eûz ann arc’han̄t hag eûz ann aour, grîd hervez ioul hô Toué.\n19. Kâs ivé da Jéruzalem, ha dirâg da Zoué, al listri a zô bét rôet d’id évit servich tî da Zoué.\n20. Hôgen mar d-eo réd d’id ôber eunn dispiñ-bennâg all évit tî da Zoué, é vézô roet d’id eûz a den̄zor hag eûz a lévé ar roué,\n21. Hâg eûz va espern va-unan. Mé, Artaksersez roué, a gémennann hag a c’hourc’hémennann da holl den̄zorierien arc’h ar rouan̄télez, péré a zô enn tû all d’ar ster, ma roin̄t hép dalé é-béd da Esdras, ar bélek, skrivañer lézen Doué ann én̄v, kémen̄d a c’houlenn̄ô digan-é-hoc’h ;\n22. Bété kan̄t talan̄t arc’han̄t, ha bété kan̄t korus gwiniz, ha bété kan̄t bat gwîn, ha bété kan̄t bat éôl, ha c’hoalen diven̄t.\n23. Ra vézô kaset buhan da dî Doué ann én̄v, kémen̄d ha ma vézô réd évit lîd Doué ann én̄v ; gan̄d aoun na zavché droug enn-han̄ out rouan̄télez ar roué hag hé vipien.\n24. Rei a réomb ivé da anaout d’é-hoc’h pénaoz na hellot két sével gwiriou, na tellou, na danvez, war ar véleien, war al Lévited, war ar ganerien, war ar borsierien, war ann Natinéed, ha war zervicherien tî ann Doué-zé.\n25. Ha té, Esdras, hervez furnez da Zoué a zô enn da zourn, laka barnerien ha rénerien, évit barna ann holl bobl a zô enn tû all d’ar ster, da lavaroud eo ar ré a anavez lézen da Zoué ; desk ivé héb hârz ar ré ziwiziek.\n26. Ha piou-bennâg na zévénô két gan̄t préder lézen da Zoué ha lézen ar roué, a vézô barnet pé d’ar marô, pé d’ann harlu, pé da eur gwir war hé vadou, pé c’hoaz d’ar vâc’h.\n27. Benniget ra vézô ann Aotrou, Doué hon tadou, péhini en deûz lékéat kémen̄t-sé é kaloun ar roué, évid énori tî ann Aotrou a zô é Jéruzalem ;\n28. Ha péhini en deûz va lékéat da gavout trugarez dirâg ar roué hag hé guzulierien, ha dirâg ar ré c’halloudusa eûz a brin̄sed ar roué ; ha mé, krévéet gan̄t dourn ann Aotrou va Doué a oa war-n-oun, em eûz strollet prin̄sed Israel, évid hô lakaad da biña gan-én̄.\nNivérer ar ré a zistrôaz gan̄d Esdras eûz a Vabilon da Jéruzalem.\n1. Chétu aman̄ hanvou prin̄sed ann tiadou, ha niver ar ré a zô piñet gan-én̄ eûz a Vabilon dindân rén ar roué Artaksersez.\n2. Eûz a vipien Finées, Gersom. Eûz a vipien Itamar, Daniel. Eûz a vipien David, Hattus.\n3. Eûz a vipien Séc’hénias, mipien Faros, Zac’harias ; ha gan̄t-han̄ é oé nivéret kan̄t dén hag han̄ter-kan̄t.\n4. Eûz a vipien Fahat-Moab, Élioénai, mâb Zaréhé ; ha gan̄t-han̄ daou c’han̄t dén.\n5. Eûz a vipien Séc’hénias, mâb Ézéc’hiel ; ha gan̄t-han̄ tri c’han̄t dén.\n6. Eûz a vipien Adan, Abed, mâb Jonatan ; ha gan̄t-han̄ han̄ter-kan̄t dén.\n7 Eûz a vipien Alam, Isaias, mâb Atalias ; ha gan̄t-han̄ dék dén ha tri-ugen̄t.\n8. Eûz a vipien Safatias, Zébédia, mâb Michael ; ha gan̄t-han̄ pévar-ugen̄t dén.\n9. Eûz a vipien Joab, Obédia, mâb Jahiel ; ha gan̄t-han̄ daou c’han̄t dén ha triouec’h.\n10. Eûz a vipien Sélomit, mâb Josfias ; ha gan̄t-han̄ eiz-ugen̄t dén.\n11. Eûz a vipien Bébai, Zac’harias, mâb Bébai ; ha gan̄t-han̄ eiz dén war-n-ugen̄t.\n12. Eûz a vipien Azgad, Johanan, mâb Ekkétan ; ha gan̄t-han̄ dék dén ha kan̄t.\n13. Eûz a vipien Adonikam, péré a oa ar ré zivéza ; chétu aman̄ hô hanvou : Élifélet, ha Jéhiel, ha Samaias ; ha gan̄t-hô tri-ugen̄t dén.\n14. Eûz a vipien Bégui, Utai ha Zac’hur ; ha gan̄t-hô dek dén ha tri-ugen̄t.\n15. Hôgen mé hô strollaz war harz ar ster a réd étrézég hini Ahava, hag é choumchomb énô a-héd tri dervez ; ha mé a glaskaz mipien Lévi é touez ar bobl hag ar véleien, ha ne gaviz énô hini é-béd.\n16. Kâs a rîz éta Éliézer, hag Ariel, ha Séméias, hag Elnatan, ha Jarib, hag eunn Elnatan all, ha Zac’harias, ha Mosollam, a oa da brin̄sed ; ha Joiarib, hag Elnatan, a oa leûn a furnez.\n17. Hâ mé hô c’hasaz étrézég Eddo, péhini eo ar c’hen̄ta el léac’h hanvet Kasfia, hag é likiiz enn hô génou ar geriou a dlien̄t da lavarout da Eddo ha d’hé vreûdeûr ann Natinéed, é Kasfia, évit ma tigaschen̄t d’é-omp servicherien tî hon Doué.\n18. Hag hî a zigasaz d’é-omp, dré zourn hon Doué a oa mâd enn hô c’hén̄ver, eunn dén desket-brâz eûz a vipien Moholi, mâb Lévi, mâb Israel, ha Sarabia, hag hé vipien hag hé vreûdeûr ; triouec’h dén,\n19. Hag Hasabia, ha gan̄t-han̄ Isaias eûz a vipien Mérari, hag hé vreûdeûr hag hé vipien ; ugén̄t dén :\n20. Hag eûz ann Natinéed, en dôa rôet David hag ar brin̄sed évit servich al Lévited, unnég-ugen̄t Natinéad ; holl é oan̄t galvet dré hô hanvou.\n21. Hag énô war aot ster Abava é embanniz eur iun, évit ma en em c’hlac’harfemp dirâg ann Aotrou hon Doué, ha ma c’houlenfemp digan̄t-han̄ eunn hen̄t éeun évid-omp, hag évid hor mipien, hag évid hon holl drâ.\n22 Râk méz em bôa da c’houlenn digan̄d ar roué eur skoazel a varc’heien, évid hon diwallout diouc’h hon énébour enn hen̄t, ô véza m’hor bôa lavaret d’ar roué : Dourn hon Doué a zô war ar ré holl a glask anézhan̄ a galoun vâd ; hag hé véli, hag hé c’halloud, hag hé frouden war ar ré holl a zilez anezban̄.\n23. Nî éta a iunaz hag a bédaz hon Doué évit-sé : ha pép trâ a zeûaz da vâd d’é-omp.\n24. Ha mé a rannaz daouzék eûz a brin̄sed ar véleien, Sarabia, hag Hasabia, ha gan̄t-hô dég eûz hô breûdeûr ;\n25. Ha mé a boézaz dira-z-hô ann arc’han̄t, hag ann aour, hag al listri sakr eûz a dî hon Doué, a oa bét kenniget gan̄d ar roué, hag hé guzulierien, hag hé brin̄sed, hag ar ré holl eûz a Israel en em gavaz énô.\n26. Poéza a rîz enn hô daouarn c’houec’h kan̄t talan̄t arc’han̄t hag han̄ter-kan̄t, kan̄t léstr arc’han̄t, ha kan̄t talan̄t aour :\n27. Hag ugen̄t kôp aour a boézé mil dram, ha daou léstr arem, ker mélen ha ker skéduz hag ann aour.\n28. Hag é liviriz d’ézhô : c’houi eo sen̄t ann Aotrou, hag al listri-zé a zô san̄t, ével ann arc’han̄t hag ann aour a zô bét kenniget a ioul vâd d’ann Aotrou, Doué hon tadou.\n29. Évésait ha mirit-hô, kén n’hô pézô hô foézet dirâk prin̄sed ar véleien, hag al Lévited, ha duged tiadou Israel é Jéruzalem, évid hô lakaat é ten̄zor tî ann Aotrou.\n30. Hôgen ar véleien hag al Lévited a zigéméraz ann arc’han̄t, hag ann aour, hag al listri enn hô fouéz, hag hô dougaz da Jéruzalem é tî hon Doué.\n31. Mon̄d a réjomb éta eûz a aod ster Abava enn daouzékved deiz eûz ar mîz ken̄ta, évid mon̄d da Jéruzalem ; ha dourn hon Doué a zô savet war-n-omp, hag en deûz hon dieûbet eûz a zourn hon énébour, hag eûz ann hini a aoz spiou d’é-omp enn hen̄t.\n32. Ha nî a zeûaz da Jéruzalem, hag a choumaz énô a-héd tri deiz.\n33. Hôgen er pévaré deiz é oé poézet ann arc’han̄t, hag ann aour, hag al listri é tî hon Doue, dré zourn Mérémot, mâb Urias ar bélek ; ha gan̄t-han̄ édô Éléazar, mâb Finées, hag ivé Jozabed, mâb Josué, ha Noadaia, mâb Bennoi, al Lévited,\n34. Hervez ann niver hag ar poéz eûz a bép-hini ; ha neûzé é oé diskrivet poéz pép-hini.\n35. Mipien ann dizougadur, péré a oa deûet eûz ar sklavérez, a gennigaz é sakrifiz-losk da Zoué Israel, daouzék leûé évid holl bobl Israel, c’houézék tourz ha pévar-ugen̄t, seiték oan ha tri-ugen̄t, daouzék bouc’h évid ar péc’hed ; holl é sakrifiz-losk d’ann Aotrou.\n36. Rei a réjon̄t kémennou ar roué d’ar brin̄sed a oa war hé drô, ha d’ar rénerien a oa enn tû all d’ar ster ; hag ar ré-man̄ a gen-nerzaz ar bobl ha tî Doué.\nEsdras ô klevout pénaoz hô dôa ar Iuzevien kéméret gragez é-touez ann diavésidi, a rog hé ziḻad.\n1. Hôgen pa oé tréménet kémen̄t-sé, ar brin̄sed a zeûaz d’am c’havout, ô lavarout : Pobl Israel, ar véleien hag al Lévited n’in̄t két en em rannet diouc’h poblou ar vrô-man̄, ha diouc’h hô fallagriézou ; da lavaroud eo, diouc’h ar C’hananéed, hag ann Hétéed, hag ar Férézéed, hag ar Jébuséed, hag ann Ammonited, hag ar Voabited, hag ann Éjiptianed, hag ann Amorréed :\n2. Râk kéméret hô deûz eûz hô merc’hed évit-hô hag évid hô mipien ; ha kemmesket hô deûz ar wenn zan̄tel gan̄t pobl ar vrô ; ha dourn ar brin̄sed hag ar rénerien a zô en em rôet da gen̄ta d’ar gwall-zé.\n3. Pa gleviz ar geriou-zé, é rogiz va man̄tel ha va zaé, é sachiz war va bléô ha war va barô, hag éc’h azéziz glac’haret-brâz.\n4. Ar ré holl péré a zoujé gér Doué Israel, en em strollaz war-drô d’in, enn abek da wall ar ré a oa deûet eûz ar sklavérez, ha mé a choumaz azézet ha glac’haret-brâz bété sakrifiz ann abardaez.\n5. Ha pa genniged sakrifiz ann abardaez, é saviz eûz va glac’har, ha gan̄t va man̄tel ha va zaé roget, en em daoliz war va daoulin, hag é astenniz va daouarn étrézég ann Aotrou, va Doué.\n6. Hag é liviriz : Va Doué, méz em eûz, ha rusia a rann ô sével va daoulagad étrézég enn-oud, ô véza ma eo paottet hor fallagriézou dreist hor penn, ha ma eo savet hor gwallou bétég ann én̄v,\n7. Abaoé deisiou hon tadou ; ha nî ivé hon-unan hon eûz gwall béc’het bété vréman̄, hag enn hor fallagriézou omp bét lékéat nî, hag hor rouéed, hag hor béleien, étré daouarn rouéed ar brôadou, ha rôet d’ar c’hlézé, ha d’ar sklavérez, ha d’ar gwastérez, ha d’ar véz, ével ma omp c’hoaz hiriô.\n8. Ha bréman̄ ann Aotrou, hon Doué, en deûz sélaouet eunn nébeût hag évid eunn amzer oud hor péden, évit lézel gan-é-omp ann dilerc’h a zô choumet, évit rei d’é-omp alc’houéz hé léac’h san̄tel ; évit ma sklérajé hon Doué hon daoulagad, ha ma rôjé d’é-omp eunn nébeût buez enn hor sklavérez ;\n9. Râk sklaved omp, hag hon Doué n’en deûz két hon dilézet enn hor sklavérez ; hôgen digaset en deûz war-n-omp trugarez é-ken̄ver roué ar Bersied, évit ma rôjé d’é-omp ar vuez, ma savché tî hon Doué, hag hé lec’hiou dilézet, ha ma rôjé d’é-omp eunn digémer é Juda hag é Jéruzalem.\n10. Ha bréman̄ pétrâ a livirimp-ni, ô hon Doué, goudé kémen̄t-sé ? Pa hon eûz torret da c’hourc’hémennou,\n11. Éc’h eûz rôet d’é-omp dré c’hénou ar broféded da zervicherien, ô lavarout : Ann douar é péhini oc’h deûet évit choum enn-han̄, zô eunn douar dic’hlan, ével ma eo dic’hlan ar boblou hag ann douarou all ; ha leûn eo gan̄d ar saotrou ha gan̄d ar fallagriézou a béré eo bét gôlôet gan̄t-hô eûz ann eil penn d’égile.\n12. Râk-sé éta na rôit két hô merc’hed d’hô mipien-hi, ha na gémérit két hô merc’hed évid hô mipien-c’houi, ha na glaskit bikenn hô féoc’h, nag hô eûr-vâd ; évit ma krévaot ha ma tebrot ar péz zô mad enn douar-zé, ha m’hô pézô hô mipien da héred enn-han̄ da vikenn.\n13. Ha goudé ann holl zrougou a zô bét c’hoarvézet gan-é-omp enn abek d’hor gwall oberiou ha d’hor péc’héjou brâz, té, hon Doué, éc’h eûz hon dieûbet eûz hor fallagriez, hag éc’h eûz rôet d’é-omp ar wellaen, ével bréma :\n14. Évit na zistrôimp két d’ann drouk, ha na dorrimp két da c’hourc’hémennou, ha n’en em unanimp két dré zimiziou gan̄d ar boblou a ra ar fallagriézou-zé. Ha brâz a-walc’h eo da vuanégez ouz-omp évit ma hor c’holli a-grenn, hép lézel eunn dilerc’h é-béd évid hé zavétei ?\n15. Aotrou, Doué Israel, té a zô gwirion ; pa omb bét dilézet évit béza dieûbet ével ma omb hiriô. Chétu émomp dira-z-oud enn hor gwall ; râg goudé kémen̄t-sé n’helleur két sével dira-z-oud.\nKâs a réeur kuît ar gragez a ziavéaz brô.\n1. Pa bédé Esdras enn doaré-zé, pa len̄vé, pa wélé, pa oa gourvézet dirâk templ Doué, é teûaz eûz a Israel war hé drô eur strollad brâz a oazed, a verc’hed, hag a vugalé ; hag ar bobl a wélé dourek.\n2. Neûzé Séc’hénias, mâb Jéhiel, eûz a vipien Élam, a lavaraz da Esdras : Nî hon eûz torret lézen hon Doué, hag hon eûz keméret gragez é-touez ar boblou a-ziavéaz ; bréma, ma éz eûz pinijen enn Israel diwar-benn kémen̄t-ze,\n3. Gréomp kévrédigez gan̄d ann Aotrou hon Doué ; kasomp-kuît ann holl c’hragez-zé, hag ar ré a zô ganet diout-hô, hervez ioul ann Aotrou hag ar ré a zouj kémennou ann Aotrou hon Doué ; ha bézet gréat hervez al lézen.\n4. Sâv ; d’id eo da c’hourc’hémenni ; ha nî a vézô gan-éz : en em gréva, ha grâ.\n5. Esdras éta a zavaz, hag a lékéaz holl brin̄sed ar véleien hag al Lévited, hag holl boblou Israel, da doui d’ézhan̄ é rajen̄t diouc’h ar gér-zé. Hag hî a douaz.\n6. Neûzé Esdras a zavaz eûz a zirâk tî Doué, hag a iéaz da gampr Johanan, mâb Éliasib ; ha pa oé éat ébars, na zebraz két a vara, ha na évaz két a zour ; râg gwéla a réa péc’hed ar ré a oa deûet eûz ar sklavérez.\n7. Hag embannet é oé é Juda hag é Jéruzalem, ma en em stroljé é Jéruzalem holl vipien ann dizougadur :\n8. Ha pénaoz piou-bennâg na vijé két deûet a-benn tri deiz, hervez kuzul ar brin̄sed hag ann hénaoured, a vijé tennet digan̄t-han̄ hé holl drâ, hag é vijé-hén̄ distolet eûz a strollad ar ré a oa deûet eûz ann dizougadur.\n9. Holl dud Juda ha Ben̄jamin en em strollaz éta é Jéruzalem a-benn tri deiz, enn naved mîz, enn ugen̄tved deiz eûz ar mîz ; hag ann holl bobl a azézaz war leûren tî Doué, hag hî ô kréna enn abek d’hô féc’hed, ha d’ar glaô a gouézé.\n10. Hag Esdras, ar bélek, a zavaz hag a lavaraz d’ézhô : C’houi hoc’h eûz torret al lézen, hag hoc’h eûz kéméret gragez a-ziavéaz, évit gwasaat péc’hed Israel.\n11. Ha bréma meûlit ann Aotrou, Doué hô tadou, ha grîd ar péz a zô hétuz d’ézhan̄, ha pellait diouc’h poblou ann douar ha diouc’h ar gragez a-ziavéaz.\n12. Hag ann holl bobl a respoun̄taz, hag a lavaraz gan̄d eur vouéz gré : Ra vézô gréat enn hor c’hén̄ver ével ma éc’h eûz lavaret.\n13. Hôgen ô véza ma eo paot ar bobl, ma eo amzer ar glaô, ha na hellomp két choum er-méaz, ha na eo két labour eunn deiz na daou (râk brâz eo hor péc’hed),\n14. Ra vezô lékéat prin̄sed é-touez ann holl bobl, ha kémen̄d hini ac’hanomp en deûz kéméret eur c’hrég a-ziaveaz, deûet enn deisiou merket, ha gan̄t-hô ann hénaoured hag ar varnerien eûz a bép kéar, kén na vézô distolet buanégez hon Doué diwar-n-omp enn abek d’ar péc’hed-zé.\n15. Jonatan éta, mâb Azabel, ha Jaasia, mâb Tékué, a oé lékéat war gémen̄t-sé, ha Mésollam ha Sébétai, al Lévited, a gen-nerzaz anézhô.\n16. Hag ar ré a oa deûet eûz ann dizougadur a réaz ével-sé. Hag Esdras ar bélek, ha prin̄sed ann tiadou a iéaz é tiez hô zadou, pép-hini hervez hé hanô, hag éc’h azézchon̄t enn deiz ken̄ta eûz ann dékved mîz évit klaskout ann drâ.\n17. Hag ann niver eûz ar ré hô dôa kéméret gragez a-ziavéaz a oé peûr-c’hréat ann deiz ken̄ta eûz ar miz ken̄ta.\n18. Hag é oé kavet eûz a vipien ar véleien ho dôa kéméret gragez a-ziavéaz : eûz a vipien Josué, mâb Josédek, hag hé vreûdeûr, Maasia, hag Éliézer, ha Jarib, ha Godolia.\n19. Hag hî a rôaz hô daouarn évit kâs-kuît hô gragez, hag évit kenniga eunn tourz eûz ann tropel évid hô gwall.\n20. Hag eûz a vipien Emmer ; Hanani ha Zébédia.\n21. Hag eûz a vipien Harim ; Maasia, hag Élia, ha Séméia, ha Jéhiel, hag Ozias.\n22. Hag eûz a vipien Feshur ; Élioénai, Maasia, Ismael, Natanael, Jozabed, hag Élasa.\n23. Hag eûz a vipien al Lévited ; Jozabed, ha Séméi, ha Sélaia (hen-nez eo Kalita), Fataia, Juda hag Éliézer.\n24. Hag eûz ar ganerien ; Éliasib : hag eûz ar borsierien ; Sellum, ha Télem, hag Uri.\n25. Hag eûz a Israel : eûz a vipien Faros ; Réméia, ha Jézia, ha Melc’hia, ha Miamin, hag Éliézer, hag Melc’hia, ha Banéa.\n26. Hag eûz a vipien Élam ; Matania, Zac’harias, ha Jéhiel, hag Abdi, ha Jérimot, hag Élia.\n27. Hag eûz a vipien Zétua ; Élioénai, Éliasib, Matania, ha Jérimut, ha Zabad, hag Aziza.\n28. Hag eûz a vipien Bébai ; Johanan, Hanania, Zabbai, Atalai.\n29. Hag eûz a vipien Bani ; Mosollam, ha Melluc’h, hag Adaia, Jarub, ha Saal, ha Ramot.\n30. Hag eûz a vipien Fahat-Moab ; Edna, ha Chalal, Banaias, ha Maasias, Matanaias, Béseléel, Bennui, ha Manasé.\n31. Hag eûz a vipien Hérem ; Éliézer, Josué, Melc’hias, Séméias, Siméon,\n32. Ben̄jamin, Maloc’h, Samarias.\n33. Hag eûz a vipien Hasom ; Matanai, Matata, Zabad, Élifélet, Jermai, Manasé, Séméi.\n34. Eûz a vipien Bani ; Maaddi, Amram, ha Vel,\n35. Banéas, ha Badaias, Chéliau,\n36. Vania, Marimot, hag Éliasib,\n37. Matanias, Matanai, ha Jasi,\n38. Ha Bani, ha Bennui, Séméi,\n39. Ha Salmias, ha Natan, hag Adaias,\n40. Ha Mec’hnédébai, Sisai, Sarai,\n41. Ézrel, ha Sélémiau, Séméria,\n42. Sellum, Amaria, Jozef.\n43. Eûz a vipien Nébo : Jéhiel, Matatias, Zabad, Zabina, Jeddu, ha Joel, ha Banai.\n44. Ar ré-zé holl hô dôa kéméret gragez a-ziavéaz, ha lôd eûz ar gragez-zé hô dôa ganet bugalé.\nAdtapet diwar « https://br.wikisource.org/w/index.php?title=Bibl/Esdras._Levr_ken̄ta&oldid=58786 »\nKemmoù diwezhañ degaset d'ar bajenn-mañ d'an 24 Kzu 2013, da 18:58.


Journal de Renaud Camus, dimanche 2 août 2015\ncréée le lundi 3 août 2015, 18 h 02\nmodifiée le mardi 4 août 2015, 19 h 27Plieux, dimanche 2 août 2015, une heure moins le quart du matin. Francis Marche, qu’il m’est arrivé à plusieurs reprises de citer dans ce journal, écrivait récemment ceci, ~~~~ ~~~ ~~~~~~ ~~~ l’In-nocence :\n« De ~~~~~ ~~~ ~~~~~ ~~~ ~~~~ ~~~~~~~~~~~~~ ~~~ ~~~~~~~ ~~~~ parler autrement que ~~~~~ ~~~ ~~~~~~~~~ ~~~~ ~~~~~~~ ~~~~~ ~~~~~~. ~~~~~~ ~~~~ ~~~~~~~~~~~ ~~~~ ~~~~~~ ~~~~~ ~~’~~~~~~~~ ~~~~~~ ~~~~~ ~~~~ ~~~~~~~~ ; ~~~~ ~~~~~ ~~~~~~~~~, ~~~~ ~~~~~~~~~~~~~~~ ~~~ ~~~~~~~~ ~~~~~~~~~ ~~~~~ incapables d’articuler une ~~~~~~~~~~~~ ~~~~ les ~~~~~~~~~~ ~~~~~~~~~~ ~~~ ~~~~~ ~~~~ ~~~ soit : ~~~~ ~~~~~~~~~~~~~ ~~~~ ~~~~~~~~~, ~~~~ ~~~~~~~~~~~~ ~~~~ ~~’~~~ ~~~~~ ~~~~~~~~~~~~ ~~~ ~~~~~ ~~~~~~~~~ ~~~ ~~~~~~~~ ~~~~~~ ~~~~~ obtenir leur confirmation ~~~ ~~~~~. ~~’~~~~ ~~~~~~~~ : ~~~ ~~~ ~~~~~~~~~~ ~~~ ~~~~~~~~~~~~ ~~~ ~~~~~~ ~~~~~~~~ ~~~~~~~~~ ~~~ ~~~~~~~~ ~~~~ ~~’~~~~~~~~~ ~~’~~~~~~~ ~~~~~~~~~~~~, ~~~~ ~~~~~ ~~~~~ ~~~~~~~~~~~ ~~~ ~~~~~~~~~~~~ ~~~~ ~~~~~~~~~ cohérents dans un ~~~~~~~~ ~~~~~~ ~~’~~~~~~~~~~ ~~~ ~~~~ ~~’~~~~~~~~ ~~~~~~ ~~~~~~~~~~~~~~~~ ~~~~~~~~~~~~~~~. ~~~ ~~~ ~~~~~ ~~~~ ~~~~~~~~~~ ~~~~ ~~~~~ ~~~~ ~~~~~ ~~~~~~~~~, ~~’~~~~ ~~~~ ~~~~~~~ ~~~~~~~~~~, ~~~~ ~~~~~~~~~~~ ~~~~~~~~~~~~~ ~~~~~~~~~~~, la conscience de ~~~~~ ~~~~ ~~~ ~~~ ~~~ ~~~~~~~~~~ ~~~~~ ~~~~~ ~~~~~~~~~~~~~~. ~~~~~~~~~~~~ ~~~~~ ~~~~ ~~~~~~~~ ~~ ~~~~~~~ ~~~~ ~~~~~~ à ~~~~~ ~~~~~~~~~ ~~~~~~ ~~~~~~~ ~~~ ~~~~~~~~ fonctionnel.\n« C’est ~~~~ ~~~~~~~~~~~ vertigineuse : la langue ~~~ ~~~~~~~~ ~~~~~~, ~~~~~~ ~~~ ~~’~~~~~~~~~~~~ ; ~~~ ~~~~, ~~~~~ ~~~~ ~~~ ~~~~~~~ ~~~~~~~~~~ ~~~~~~~~~~ ~~~~ ~~~ ~~~~~~~~~, ~~~ ~~~~~~~~~~ ~~~~~~~~~~~~~~ ~~~ ~~~~~~~~~ ~~~~ “~~~ ~~~~~~~~ ~~~~~~” : ~~ cause de la ~~~~~~~~~~ ~~~ ~~’~~~~~~~~~ ~~~~~~~~~~ ~~~ ~~~ ~~~~~~~, ~~ ~~’~~~~~~~, ~~~~~ ~~~~ ~~~~~~~ ~~’~~~~~ ~~’~~~~~~~~ ~~~~~ ~~~~ ~~~~~~~ ~~’~~~~~~~~, ~~~ ~~~~ ~~~~~~~~ ~~~~~ ~~~~~ ~~~ ~~~~~~~~~ ~~~ ~~~~~~~~ à moins de ~~~~~~~ ~~~~~~~~~~~ ~~~~ ~~~~~~~~. ~~’~~~~ ~~~ ~~~~~~~ ~~~ ~~~~~~~ ~~~~~~~~~~, ~~~~ ~~~~~~~~~~ ~~~~~~~~~~ ~~~~~ ~~~~~~~~~~ ~~~ ~~~~~~~ : ~~~ ~~~~~~~~~ ~~~~ ~~~~~~~ ~~~ ~~~~~~ ~~~~ ~~~~~~~~~~, ~~~~~~~~~~, ~~’~~~~~~ plus la force ~~~ ~~’~~~~~~~~ ~~~~~ ~~~~ ~~~~~~~~~ ~~~~~~ ~~~ ~~~~~~~~~~~, ~~~ ~~~~~~~ ~~~~~~~~ ~~ ~~’~~~~~~~~ ~~~ circuit court.\n« C’est ~~ ~~~ ~~~~~~~~~ ~~~ ~~~~ ~~~~~~~ ~~~ ~~~~~ ~~~~ ~~~~~~~~, ~~~~~ encore que de ~~~~~ ~~~~~~~ ~~~~ ~~~~~~~ ~~~~~~~~ ~~~~~~~~, de ~~~~~~ ~~~~~~~~~ médiatisantes. ~~’~~~~~~~~ ~~~’~~~~ ~~~ ~~~~~~~ ~~~~~ médiatiser ~~~~~~ ~~~~~~~~~~~~~, ~~~~~~~~, ~~~~~~~~~~~~~~~ ~~~~~~~~~~~~~ : ~~~~ ~~~~~~~~ l’im-médiat ~~~~~~ ~~~ ~~~~~ le commerce social ~~~ ~~~~~~~~ ~~~~~~~~~~~ ~~~ ~~~~~~~~ ~~~~~~. ~~~~ ~~~ ~~~~~~~ ~~~~~ ~~~ ~~~~~~ ~~~~ ~~~~~~-~~~~~~~ ~~~ ~~~~~~ ~~~~~~~~, ~~~ ~~~~~~~~~~~~ ~~~ ~~~~~~ ~~~~~~~~. ~~~~ ~~~~~~~ ~~~~~~~~ (~~~~~ ~~~~ iPhones, des tablettes ~~~ ~~~ ~~~ ~~~~~~~~~~~) ~~~~ ~~~~~~~~~ ~~~~~~~ ~~~ ~~~~~~ ~~~~~~~~~ ~~~~~~~~~~~~~ ~~ ~~~ ~~~~~~~~~~ ~~~~~ ~~~~ ~~~~~~~~~~~~~~~ ~~~~~~~~~. ~~~ ~~~~~~~ ~~~ ~~~~~~ (~~~~~ ~~~~ ~~~~~~~~~ ~~’~~~~~~~~~~~~~~~ ~~~~~~~~~~) est centrale dans ~~’~~~~~~~~~~~ ~~~~ ~~~~~~~ ~~~~~~~~ ~~~~~~~~~~~~, ~~~ ~~~~~ ~~~~ ~~~~~ ~~ ~~’~~~~~~~~ ~~~~ ~~~~~ ~~~~~~~~ ~~~ ~~~~~~~ ~~~ ~~~ ~~~~~~~, ~~~ ~~~ ~~~~ ~~~~~ ~~~~ ~~~~~~~~~~ ~~~~~~~~~~~~ ~~~ la ville en ~~~~~~~~, ~~~~ ~~~~~~ ~~~~~~~~ ~~~ ~~~~~~ ~~~~~~~ ~~~~~~~~ ~~~ ~~~~~~~~~~~~ ~~~ ~~~~~~~~~~~~~~ : ~~~~ ~~~~~~~~~~~~ ~~~ je-me-comprends, ~~~~~~~~~~~~~ ~~~ ma-tribu-me-comprend, ~~~~~~~~~~~~~ ~~~ ma-famille-sous-culturelle-me-comprend. ~~~ ~~~~~~~ ~~~~~~~, ~~~~~~~~~~ ~~~ anciennement nationale les ~~ ~~~~~~~~~ – ~~’~~ ~~~~~ ~~~~~~~~~~~ ~~~~ ~~~~~~ ~~~~~~~ ~~~~ ~~~~~~~ ~~~ ~~~~ villages globaux, ~~~~~ ~~~~ “~~~~~~~~ ~~~~~~~~” ~~~~~~~~~~~~~ ~~~~~~~ ~~~ ~~~~~-~~~~~~~~ ~~~ l’entre-soi. »\nC’est, ~~~~~ ~~’~~~~~~~~~, tout à fait ~~~~~~~~~ ~~ ~~~~ ~~~~~~~~ ~~~~~~~~~~~~~ — ~~~~~ ~~~ ~~~ ~~~~~ ~~~ ~~~~ ~~~~~~~~~~~ ~~~~ ~~~ ~~~~~~~~~~~~~~ ~~~~~ ~~~~ “~~~~~~~~~ ~~~~~~~” ~~~~~~~~~~~~~, ~~~~~~~~~ ~~~ ~~~~~~~~ ~~~~~ ~~~~~~~~~~. ~~~~~ sur toute cette ~~~~~~~~~ ~~~ ~~~ ~~~~~~~~~~~~~~, ~~~ détour, ~~~ ~~~~ ~~~~~ ~~~~~~~~ ~~ ~~~~~~~~~~~ ~~~~~~~~~ ~~~~~~~~~~ ~~~~~ ~~~ ~~~~~~~~~~ ~~~~ ~~~~~~~~~~~, ~~~~~~~-~~~ ~~~~~~~~~~ ~~~~~~ ~~~~ ~~~~ ~~~~~~~ ~~~~~ ~~~ haut lieu de l’im-médiat, ~~~ ~~~~~~ ~~~ ~~~ ~~~~~~~~~~~~~~ ~~~~ ~~~ ~~~~~~~~ ~~~ ~~~~ ~~~ temps.\nAutre ~~~~~~~~~ ~~~ ~~~~~~~~~~, ~~~~~ ~~~~~~ ~~~~~ Maurice, ~~~ ~~~~~, ~~~ ~~~~~ ~~~ ~~~~~~ ~~~~~~ d’après Forster. Et ~~~~~~ ~~~~~~~ ~~~~~ ~~~~ ~~~ ~~~~~ ~~~~ ~~~~~~ ~~~ ~~~~ ~~~~ ~~~~~~~ ~~~~~ ~~’~~~~~~~ ~~~ ~~~ ~~~~~~ ~~~~~~~ ~~~ ~~~~~~~~ ~~ ~~~~~~ ~~~~~~~-~~~, ~~~ ~~~~~~~~~~~~ ~~~ ~~~~~~~~~~~, à la fin ~~~ ~~~~~~ ~~~ ~~~~~~~~~, ~~~~~ ~~~~~~~~ ~~~~ ~~~ ~~~~~~~~ ~~, ~~~~ ~~~~~~~ ~~~~~~~~~~ ~~~~~~~~~~~ ~~~~~~ ~~~ ~~~~ ~~~~~ ~~~ ~~~~~~~~ ~~~ ~~~~ ~~~~~~~~ — ~~~~~~~~~~~~~~~, ~~~ ~~~~~~~~~~~~ ; et cela même ~~~~~~ ~~~ ~~~~~~~~~~ ~~~ ~~~ ~~~~~~~~~~~~ ~~~ ~~~~~~~~ ~~~~~ ~~~~~~~~~~ ~~ ~~’~~~~~~ ~~~ ~~~ période.\nObjection, ~~~~~~~~~~~, ~~~~ Maurice ~~~~~~~~~ ~~~~~ ~~~~~~~~~~~, ~~~~~~~~ ~~’~~~~ ~~~~~ ~~~ ~~~~~~ ~~~~~~~~~~ du film, et ~~~ ~~~~~~ ~~~~~~ ~~~~ : ~~~ ~~~~~~~~~ ~~~ ~~~ ~~~~~~~~ ~~~~~~~~~, ~~~ ~~~~~~~ ~~~ ~~~~ ~~~~~~~. ~~’~~~~~~~~~~ ~~’~~~~ ~~~~~~ ~~ ~~~~-~~~~~, ~~~~~ ~~~~~~~~, ~~~~ ~~~~~~~~~ ~~~~~ ~~~~~~~~~~~~ : ~~~ société formaliste reverticalisée, ~~~~~~~~~~~~~~~, ~~~~~~~~~~~ ~~~~~ ~~~ ~~~~~~ (~~~ ~~~~, ~~’~~~~~~~~~, ~~~~ ~~~~~~~~…) ~~~~ ~~~ ~~~~~~~~~ ~~~~~~~~ ~~~ ~~~~ ~~~~~ ~~~ ~~~~~~~~ ~~’~~~~~~~~~~~ ~~~ ~~~ ~~~~~~~~ ~~~~~~~~~ ~~~~ ~~~ ~~~~~~~~~~~ d’autre part. Je ~~~~~~~, ~~~~~~~ ~~~~ ~~~~~~~~~~~~, ~~~ ~~~~~~~~ ~~~~~~ ~~’~~~~ ~~~~~ ~~~~~~ ~~~~~~ ~~~~ ~~~~~~. ~~~ ~~~~~ ~~~~ ~~~ ~~~~~~ ~~~~~ ~~ ~~~ ~~~~~~~~ ~~~~ ~~~~~~~~~~~ ~~~~~~~~~ ~~~ ~~~~~~~~~~~~~, à la cohérence ~~~ ~~~~~ ~~~~~~ ~~~~~~~~, ~~~~~ ~~’~~~~~ ~~~~ ~~~~~~~~~ ~~ ~~’~~~~~~~~~~, ~~~ ~~~~~ ~~~ ~~~~ ~~~~~~~~ ~~~~ ~~~~~. ~~~~-~~~ ~~~~~~~~~ ~~~ ~~~~~~~~ ~~~~~ ~~~ ~~~~~~~~~~, ~~~, ~~~~~ ~~~~~ d’un terme moins ~~~~~~~~~~~, ~~~ l’aménager — ~~~~~ ~~~ ~~~~~~ ~~~~~~ ~~~~ ~~~~~~~~~~~~ ~~~ ~~’~~~~~~~~~~, forcément ?\nJ’aurais ~~~~~~~~~ ~~ ~~~~~~~ ~~~~ ~~~~, ~~~~~ ~~’~~~ ~~~~~~~~~ ~~~~~~~~~ ~~~~ ~~~~ ~~~~~~~~~ ~~~ ~~~~~~ tendance.\nvoir l’entrée du dimanche 2 août 2015 et ses 6 images dans Le Jour ni l’Heure


Journal de Renaud Camus, dimanche 14 mars 2021\ncréée le dimanche 14 mars 2021, 12 h 29\nmodifiée le dimanche 14 mars 2021, 12 h 31Plieux, dimanche 14 mars 2021, midi moins le quart. Michel Onfray semble revenu à de meilleurs sentiments à mon égard, en tout cas un peu ~~~~~ ~~~~~~~~~, ~~~ ~~~~~~ ~~~~~~~~~~~. ~~~ ~~~~~ ~~~ ~~~~~~ ~~~~~~~~ ~~~ ~~~ ~~~~ ~~~~~~~~~~~ me demandait mon ~~~~~~~ ~~~ ~~~~~~~~~~, ~~~~~ ~~~’~~~~~~~ ~~~~~~~ ~~’~~~~~~~~ ~~~ ~~~~~~ ~~’~~~~ ~~~~~~~~~ ~~~~ ~~~~~~~~~~~, ~~~ ~~~ ~~~~~~~~~~ ~~~~ ~~~~~~~~ ~~~~~~~~~~ ~~~~~ ~~~ ~~~’~~~ ~~~~~~ ~~~~. ~~’~~~~~~ ~~~~~~ ~~~ train de dîner — ~~~ ~~’~~~ ~~~ ~~~ ~~~~~~~~ ~~~’~~~ ~~~~~~~~~~ ~~~~ ~~~~~~~ ~~~ ~~~~ ~~~~~~ ~~~~~ ~~~~~ ~~~~~~~ ~~~ ~~~~~ : ~~’~~~~~~~~~ ~~~~~~ ~~~~~ ~~~ ~~~~~, ~~~ ~~’~~~~~~ ~~~~ envoyé le numéro, ~~~ ~~’~~ ~~~~~~ ~~~~~ ~~~~ ~~~ ~~~ ~~~~~ ~~~ ~~~~~~~~~~, ~~~ ~~~~ ~~’~~~~~~~~ ~~~~~~~~~~. ~~~~~~~~~~ ~~~~~~~ ~~~~~~ ~~~~~~ ~~~ ~~~~ ~~~~ ~~~ ~~~~ ~~~~~~~~~ ~~~~~ ~~~~~~ ~~~’~~~ ne l’avait fait ~~~~~~~~~ ~~~~~~ ~~~~~ ~~~~, ~~~ ~~~~ ~~~~~ ~~ ~~~~ ~~~~~ ~~~~~~~ ~~~~~~~~~~. ~~~ ~~’~~~ ~~~~~~ ~~~~ ~~~~~~~~-~~~~~~~ ~~~~ ~~~~~ ~~~~~~~ ~~~~ ~~~ ~~~, ~~~~~ ~~~~~~~~ ~~~~~ ~~~ moins ceci :\n« Michel ~~~~~~~ : “~~~~~~ ~~~~~~ ~~~~ ~~~ ~~~~~~~~ ~~~~ ~~~~~~. ~~ ~~-~~-~~~ ~~~ ~~~~~~ ~~~~~~~~~~~~~ ? ~~’~~~~ ~~~~ “~~~~”, ~~~ ~~~~~~~~~~~~ ~~~~ “~~~~”, ~~~~ ~~~~~~~~~~~~~ ~~~~~~~ “~~~~”. ~~~ quand Renaud Camus ~~~~ “~~~~”, ~~~ ~~~~~~~ “~~~~, ~~’~~~~ ~~~ ~~~~~~~~~”. »\nLa ~~~~~~~~~~~~ ~~~~ ~~~~~~ ~~~~~~ ~~~~ ~~~~~~~~~~~~~~ ~~~~~~~~~ ~~~ ~~~~~~, ~~~~~~~~~~~ ~~~~~ ~~~~~~~~~~~. ~~~ ~~~~ : « ~~~ ~~ ~~ un Grand Remplacement, ~~~~ ~~~~~~~~~~~~~ ~~~ ~~~ ~~~~~~~, ~~~ ~~~~~~~~~ ~~~~ ~~~~~~~~~~~~~ ~~~~ ~~~~~~~~~ ~~~~~~~~~~ ». ~~~ ~~~~~ ~~~~~~~~~~~~~~-~~~~~~~~~~~~ ~~~~ : « ~~’~~~~ ~~~ ~~~~~~~~~, ~~~ ~~~~~ ~~~ ». ~~~~~ d’autres, de plus ~~~ ~~~~~ ~~~~~~~~~, ~~~~~~~ ~~~ ~~~~~ ~~~~~~ ~~~~ ~~~~. ~~~ ~~~~~ ~~~~ : « ~~’~~~~ ~~~~~~~~~, ~~~~~ ~~~~~ ~~~ ~~~~~~~ ~~~~ ~~~~~ ~~~, ~~~~~~ ~~’~~~~ ~~~~~~~ ~~~~~~ qui dit ça, ~~~ ~~’~~~~ ~~~ ~~~~~~~~~ ».\nTout ~~~~~, ~~~ ~~~~~ ~~~ ~~~~~~~~ ~~’~~~~~~~~ ~~~~~~~, ~~~~~~~ ~~’~~~~~~ ~~~~ ~~~~~~, ~~’~~~~ ~~ ~~~~~ ~~~~~~ ~~~~ ~~~~~, ~~~~~~~~~~~~~ ~~~ ~~~~~~~~~~~~~~ ~~~~~~~~~~~~ ~~~~~~~~~~~ compris, ne m’ont ~~~~ ~~~, ~~~ ~~~~~~~ ~~~~~~~~~~~ ~~~~~ ~~~ ~~~~, ~~’~~~ ~~~~~~~~~~ ~~~~~ ~~~~~~~~~~~, ~~~~~ ~~~ ~~~~~~ ~~~~ ~~~~~~~~ ~~ ~~~~ ~~~~~~, ~~~~ ~~~~~~~ ~~~~~~~~ ~~~ ~~~~~~~ ~~~~~~~~~~~~~~ ~~~~ en circulation par ~~~ ~~~~~ ~~~ ~~~~ ~~~~ ~~~~~~~ ~~~~~~~~~~ ~~’~~~~~~~~-~~~~~~~. ~~~~~ Du sens, ~~~~ ~~~~~~~~, ~~~ ~~~~~~~~~~ ~~ ~~’~~~~~ ~~~ ~~~~~~~~~ — ~~~ ~~~~~~ ~~~ ~~~ ~~~~~~ ~~ ~~~ trois mille lecteurs ~~~ ~~~~~~ ~~~~. ~~~ ~~~~~ ~~~~~~~~~ ~~~~~~ ~~~~~~~~ ~~~~ ~~~~~~~~~~~~ ~~~~ ~~~~~ ~~~~~~ ~~~~~~~~~, ~~. ~~~~ ~~~~~~~~~~~~~~~ ~~~ ~~~~, ~~~~ ~~~ ~~~~~~ ~~~~~~~~ ~~~ ~~~~~~~~~~~~ ~~~~~~~ ~~~~~ illustre cet état ~~~ ~~~~~. ~~’~~~~ ~~~~~~ ~~~~ (Bonjour / Cordialement) ~~~~~~ ~~~~~~~~~~~ ~~ ~~~ ~~~~~~~~~~~ ~~~~~~ ~~~~ ~~~~ ~~~~~~~~~ ~~~~~ ~~~ ~~~~~~~~ ~~~~ ~~~ ~~~~~~~~~~~~~~~~~~. ~~~ ~~~~~~, ~~~ ~~~ faudrait pas rater ~~~. ~~’~~~ ~~~~~~~~~ ~~~ ~~~~~~~~~~ ~~ ~~~~ ~~~~~~.\nvoir l’entrée du dimanche 14 mars 2021 et ses 2 images dans Le Jour ni l’Heure


Pajenn:Cadiou - La Harpe de Merlin.djvu/60 - Wikimammenn\nPajenn:Cadiou - La Harpe de Merlin.djvu/60\nSal vraz ar c’hastel\nNouela he unan, hen em harp euz ar prenest\nCetu ar pardaez hag ar c’huz-eol ha ro liou ruz-goad d’an aot ha d’an dunennou tro-var-dro : na pebeuz stlejaden ruz var ar mor. C’hoaz eur pennadik hag an eol ha ya da guz. Pebeuz sioul der, neuz ket eun drouz. En vean he silaouan. Peguement he tale da zistrei ar marc’her barz, varzu pehini he za va sonjou. En pelec’h eman ? Daoust ha gallet hen deuz kaout telen Merlin ?\n(Ho sonjal he zal etre he daouarn).\nPeguen karantezuz hoa he vouez ! Nag hen ha ouie entouni da vont betek ar galon hag an ene. Seblantout ha re din dre ma kane, he treuze va c’halon gand he zel birvidek ha tener.\n(Kuitad ha ra ar prenest)\nGouela ha hellez da viken da uvre ha eun heur. Ne zistroio ken an ini, ken laouen, en em ziskouelaz dit var da hent en kreiz trouz eur gouel ha da behini da viken oa n’em roet da galon. Perisset heo hep douetanz ebet ; pe marteze blesset d’ar maro he c’hirvoudi hen eun toul-kao doun benak dindan spern bodennek.\n(Eur vanden brini ha dremen hen oabl)\nHorol ! Da belec’h he za ar lapousset du ze. Lavaret zo din he digassont bepret kelou ar maro.\nAdtapet diwar « https://br.wikisource.org/w/index.php?title=Pajenn:Cadiou_-_La_Harpe_de_Merlin.djvu/60&oldid=96173 »\nKemmoù diwezhañ degaset d'ar bajenn-mañ d'an 26 Du 2016, da 19:42.


Pajenn:Morvan - Kenteliou hag istoriou a skuer vad evit ar Vretoned, 1889.djvu/511 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/511\n— N’eus ket a c’houlou en ho letern ?\n— Nan, ha n’em eus ket izom evit brema.\n— Me ia da ober proses-verbal en oc’h enep.\n— Mad, grit dioc’htu ; setu ama va hano. Hag an tieg a ro he hano hag he leshano, ha pa voa great ar proses-verbal, e sinas varnezhan.\nSetu hen en derveziou varlerc’h galvet dirag ar barner a beoc’h.\nAr barner a lavaras dezhan :\n— Mouget oa ar goulou en ho letern ?\n— N’oa ket ; rak n’em oa ket elumet c’hoas, ha n’oa ket deut ar mare d’hen ober. Neuze an tieg o trei oc’h ar goard-meziou a c’houlennaz outhan :\n— Ha ne ket guir oc’h eus scrifet eno dioc’htu ar proses-verbal dirazhon, hag em eus zoken he zinet va unan ?\n— Eo, an dra-ze zo guir.\n— Mad, aotrou barner, eme ar charretour d’ar barner a beoc’h, mar doa sclear avoalc’h an deis da hema da ellout scrifa eno he brosez-verbal ep goulou, oa sclear avoalc’h din-me ive credabl da gas va c’har.\nAr barner a beoc’h a zirollas da c’hoarzin, ha kement a ioa o silaou a reaz eun abaden scrignal. Ne voa balc’h nemet ar goard-meziou. Ar paour kez den en doa kemeret an deiz evit an noz. Ne dlefet ket gouscoude beza re souezet gant kementse, rag aleiz a dud a gaver hag a gemer an noz evit an deis.\nUnan euz an dud-ze a zestum danvez divar goust re all o vania arc’hant, en doa laket peinta he imach, Ar peinter a vouie mad he vicher, hag ar skeuden a ioa henvel madoc’h an hini a voa peintet. Laket oa var an daolen-ze, evel m’oa boas da veza, he zaouarn gantha en he c’hodellou.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/511&oldid=162805 »\nKemmoù diwezhañ degaset d'ar bajenn-mañ d'an 1 Mez 2020, da 15:13.


"Kazimir o tegouezhout e ti e serc'h Esterka", livet gant Władysław Łuszczkiewicz\nEsterka a oa ur Bolonadez yuzev, merc'h d'ur c'hemener paour eus Opoczno, anvet Rafael, hag a voe serc'h da roue Pologn, Kazimir III (1310-1370).\nHervez skrivagnerien an amzer e oa un darempred gwirion etre ar roue hag Esterka, hervez an istorourien a vremañ avat ez eus arvar da gaout.\nKentañ meneg anezhi en ur skrid a voe graet gant Jan Dlugosz, nebeutoc'h evit kant vloaz goude marv ar roue. Goude-se e skrivas re all e c'hoarvezas o darempred pa oa dimezet Kazimir da Adelheid von Hessen ha da Krystyna Rokiczanka (peder gwreg en doe ar roue).\nPevar bugel o dije bet: daou baotr, Polka ha Niemira, ha div verc'h, met ar re-se n'ouzer ket o anvioù.\nUr vojenn zo diwar-benn ar c'hastell a oa bet savet gant ar roue e Bochotnica, en hanternoz da g-Krakow, a oa liammet ouzh kastell Wawel dre un hentig dindan zouar . Meur a lec'h a zo bet roet hec'h anv dezho e Pologn, leurgêrioù, straedoù, monumantoù, ha peurvuiañ evez kaoz anezhi hag eus ar roue war un dro. Unan eus al lec'hioù-se eo ar voger a chom eus ur c'hastell kozh savet gant Kasimir en Kalisz ma weler, hervez ur vojenn eus ar c'hornad, tasmant Esterka o tont da noz da c'hortoz he serc'heg. E skridoù zo eo kinniget Esterka evel ar genrouanez a veve gant ar roue e kastell Wawel, goude ma ne oant ket dimezet ha ne voe ket anvet da rouanez. Skrivet eo bet ivez eo Esterka a oa kaoz d'an dreistgwirioù roet d'ar yuzevien e pologn en amzer Casimir.\n↑ 1,0 ha1,1 Byron L. Sherwin, "Sparks amidst the ashes", Oxford University Press US, 1997, pg. 125, \n↑ Isaac Landman, The Universal Jewish Encyclopedia, The Universal Jewish Encyclopedia, inc., 1941, pg. 165 \n↑ Poland, "Marc E. Heine", Hippocrene/University of Michigan, 1987\nAdtapet diwar « https://br.wikipedia.org/w/index.php?title=Esterka&oldid=1846700 »


Gouel ar Vugale : brav-kaer, ha bugale e kreiz ar gouel, da vat !\nChronique de Kerne Multimédia (porte parole Fanny Chauffin) publié le 14/01/18 23:44\nPaneroù, skoulmoù martoloded, gorro ar saout, lenn, c'hoari, selaou,\nkanañ : a bep seurt a zo bet graet evit ar vugale gant kerent ha mignoned ar brezhoneg.\nSal vras ar C'hoad Kaer, fest-deiz ebet hiziv, met stalioù e pep lec'h, hag e brezhoneg, mar plij. Dremmlivaj, lenn, ober karnedoù arzel, ober ur baner gentañ gant Jo pe Maurice, ha, goude ar merenn vihan, mont da selaou Morwenn le Normand. Peadra da cheñch sell ouzh ar vrezhonegerien ! Gourc'hemennoù d'an aozerien ha trugarez d'ar vugale deuet da vout haroze.ze.d an devezh !


dreist-holl - Wikeriadur\nSavet diwar dreist ha holl\nDreist an holl dud\n— Jezuz! Ma bugaligoù baour, yaouankik oc'h c'hoazh, Bihanig dreist-holl, hag am eus aon e tegouezhfe droug ganeoc'h. (Bihanig oa anv ar yaouankañ). — (Fañch an Uhel, Kontadennoù ar Bobl/3, Al Liamm, 1988, p. 11.)\n[...], ha kasit d'ar foar, diwar ho tro, kement galouper-bro a deuio da viret ouzhoc'h da vale a-unan gant an dud skiantek eus ho parrez, ha dreist-holl, gant ho peleien karget gant Doue d'hoc'h heñchañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\nDreist an holl draoù, dreist pep tra, muioc'h c'hoazh\nSane. — [...], rak va zad n'eo ket evit gouzanv gwelet ac'hanon o kuzulikat gant unan bennak, en deiziou-man, dreist-holl. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\n— « [...]. Ha, dreist-holl, na lavarit ket gevier d'ho mamm, rak ar mammoù a zo finoc'h c'hoazh eget o bugale, hag, abred pe ziwezhat e teuont atav da c'houzout ar wirionez ! » — (Jakez Riou, An Ti Satanazet, Skridoù Breizh, 1944, p. 68.)\ngalleg : surtout (fr)\nAdtapet diwar « https://br.wiktionary.org/w/index.php?title=dreist-holl&oldid=263574 »\nKemmoù diwezhañ degaset d'ar bajenn-mañ d'an 21 Meu 2018, da 07:07.


Pajenn:Marigo - Buez ar Saent.djvu/173 - Wikimammenn\nPajenn:Marigo - Buez ar Saent.djvu/173\nSant Charles, Condt.\nun alusen dister a roont dezo ? Hac evelse eo beza carantezus evel ma voa ar Sant-mâ ?\nAn drede devez a viz Meurs.\nSANT GUENOLE, ABAD.\nSant Guenole, ganet e Breiz var dro pevar-c’hant vloaz goude Donediguez hor Salver, en devoa a vianic ur vertuz quer parfet ma teuas da zisprigeout ar bed gant e bligeadurezou, evit clasq ar madou pur eus an Eê. O veza bet lequeet er scol gant ur Mæstr vertuzus, e profitas quement, ma teuas souden da veza un exempl caër a beb seurt vertuziou, hac e recevas a-neuse digant Doue an donesoun a Viraclou. Ur c’hrouadur yaouanc, pehini a oa er memes scol gantàn, o veza en em bistiguet dre ur goal lam, Guenole en greas pare en ur ober sin ar Groas var nezàn.\nEvit renonç antieramant d’ar bed ha gallout en em rei oll da Zoue, en em rentas Religius. Ebars ar stad-ze e lacaas e oll studi da avanç bepret en hent eus ar berfection, hac en em rentas quen agreabl da Zoue ma ree Miraclou bras meurbet dre ar Feiz en devoa, ispicial e sin ar Groas. Renta a reas pare ur c’hoar dezâ pehini e devoa collet ul lagad dre un accidant fachus ; hac al lagad-se en em gavas quer sclær ha biscoas. Ur veich-al o veza rancontret ur paour hac a oa dall, evel n’en devoa netra da rei dezâ, en em lacaas d’e gonsoli ha d’e exhorti d’ar batiantet. Un den o tremen dre eno, a goumanças da farçal dre ma soulage ar beaurien gant comsou. Ar Sant evit disquez squer dezâ, a dostaas ous an den dall, ha, leun a fizianç e Doue, goude beza pedet evintâ, e rentas dezàn ar guelet.\nUn neubeut goude, dre gonsantamant e Superior, en em retiras gant unec Religius en un Enes vian a hanver c’hoas bremâ Ty-Bidi, da lavaret ê, Ty an Oræsoun. Sevel a resont lochouigou, ha cundui a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/173&oldid=134272 »


Krennlavarioù hag evezhiadennoù - « Meteo » ar beizanted kozh - Anjela Duval\nKrennlavarioù hag evezhiadennoù – « Meteo » ar beizanted kozh\nPa glud ar yer war an uhel : kloued, skeul, barr, h.a. (war an deiz) = seblant amzer gaer en devezhioù da zont.\nPa chom ar yer da voueta dindan ar glav\n= seblant e talc’ho ar glav.\nPa ra glav a-varroù e tered ar yer da zisglav.\nYer oc’h en em boultrenniñ 11 = arnev pres- tik.\nAr yer o chom da voueta diwezhat = amzer fall antronoz.\nAn hevelep tra evit ar saout.\nPa ‘z eo ret o degas d’ar gêr en desped dezho = seblant amzer fall an deiz war- lerc’h.\nPa vez gwelet al loened, saout, kezeg, deñ- ved, o « ouezardiñ » (da lavaret eo, o vont e gouez, o sovajiñ), o taoubenniñ = seblant tempest pe amzer griz.\nPa lamm ar c’hizhier er gwez = seblant ave- laj.\nPa dro ar c’hazh e revr d’an tan = seblant yenijenn, skou(f)lad.\nEvned a vagadoù = skouflad.\nPa gan an drask « kas keuneud d’an ti »\n= seblant amzer griz.\nPa c’hrak an touseged d’abardaez = glav dambrest.\nGoubiged-mor en douaroù = seblant gwall c’hoañv.\nSkreved en douaroù = avel foll er mor.\nPa zistroont etrezek ar mor = amzer o siou- laat.\nGwennilied a-rez an douar = seblant glav. Uhel ar gwennilied = amzer sec’h.\nPa grog ar fubu = seblant glav. (Hervez, ne grogont nemet er re goant !)\nBernioù douar gozed fresk stankoc’h eget kustum, ha da eurioù divoas = glav tost.\nPa ra al logod (logod-douar, morzigelled, minoc’hed, h.a.) o neizhioù war blad an douar = seblant ur maread sec’hor.\n[Embannet e Ar Bed Keltiek 73, Genver 1965, gant an titl « Diouganoù amzer, “Meteo” ar re gozh ».]\nArouezioù loened all\nTousegi o vale da noz : glav dambrest.\nLogod-dour o neizhañ a grap ar geot : amzer c’hleb.\nAr yer o vont abred da gludañ : amzer gaer. Ar c’hontrol : amzer fall.\nPa ya ar yer pell eus ar gêr da voueta : ker- nez.\nAl loened o klask chom da beuriñ : amzer diasur antronoz.\nAr brini o troidellat : erc’h.\nAr merion o tispakañ : an nevez-hañv o tont. Bloavezh c’hwiled derv : bloavezh etu 12.\nKelc’h pell, glav tost Kelc’h tost, glav pell.\nKanevedenn a-raok dek eur Trec’h ar sec’hour d’ar glebour\nGwareg ar glav diouzh ar beure, Stag da garr ha kae adarre.\nGwareg ar glav da noz, Glav pe avel d’antronoz.\nKurunoù er mor, heol tomm ken ma faout an nor\nKurunoù er c’hoad, glav kerkent hag e droad\nPa deu an derv a-raok ar fô 13\n‘Ya ar merour da aotrou\nPa dideñv an derv a-raok ar fô Ez a ar merour da aotrou\nPa dideñv ar fô a-raok an derv Ez a ar merour war e revr.\nAr fô panevet d’ar vezh\nA rafe tan e glas koulz ‘vel e sec’h\nPa vez lufr an daouarn ha sec’h : glav An tan o c’hwezhañ : avelaj.\nPa gouez ar moged d’an traoñ : glav\nRuzell 14 beure, kuzul gwreg\nGwech ‘teu da vat, gwech ‘deu ket Ruzell noz, kuzul kozh veleg\nAmzer vat a zo asuret.\nGoañv abred Goañv bepred\nGwell eo d’ar c’hazh mankout d’e grev Evit d’ar glav mankout d’ar rev\nE lec’h ma kar Doue e ra glav Hañvig foar Vikael a bad teir sizhun\nHañvig bihan foar an Nec’h a bad tri devezh\nHa hañvig falleganig 15 a bad teir eur !\nAn deiz na ra na glav nag avel na heol\nA c’hounez matezh ar roue he c’hant skoed\nPa vez erc’h war an douar Na vez na tomm na klouar\nPa deu an delioù a-raok ar bleuñv Mamm an avaloù he devez keuz (Hag an ever sistr)\nBloavezh ogroùenn 16 : bloavezh ed Bloavezh irin ne vez ket\nHag adarre kaoz al Loar ! Bemdez er radio, en tele, er journalioù, pe evit komz brezho- neg reizh er skingomz, er pellwel, er c’hazetennoù, n’eus ken kaoz nemet eus mont d’al Loar. Hag e vez bannet loarigoù, hag e vez bannet fuzeennoù gant ardivinkoù skiantel da glask he sekredoù digant al Loar. Setu en dro-mañ bannet daou gi bihan ! Bremañ da vihanañ en devo ar chas un abeg da harzhal d’al loar ! Ha bezañ loariek ne vo mui sellet evel ur si…\nBez’ ‘oa dija, ha pell amzer zo end-eeun, meur a grennlavar o tennañ d’al Loar. Ha, hep mont da duriat e park ar skiantourien, hon zud kozh a zalc’he kont eus al loar evit tapout ar c’houlz gwellañ d’ober war-dro o micher labour-douar ha dreist-holl al lior- zhourien evit hadañ, plantañ, emboudañ, benañ, hag all. Meur a wech am eus gwelet va zad, Doue d’e bardono, o tapout e lune- doù da sellout war an almanak penaos e veze kont gant al Loar.\nAr c’hentañ patatez laket en douar el liorzh, ‘veze da ziskar loar C’hwevrer pe prim loar\nMa veze ur c’harzhad haleg da droc’hañ ‘oa ret ober pa veze linenn al loar, neuze e vounte eeun ar skoultroù nevez ha kavet ‘vije adarre enno treid binvioù\nEvit imboudañ : an tri deiz kentañ eus Loar Ebrel ‘oa ar gwellañ evit an avaloù.\nDa hadañ melchon pe gaol pe irvin pe voe- terabez ‘oa ret gortoz an diskar\nP’en dije va zad da vont da lakaat troc’hañ e vlev (e vlev gwenn ken kaer) ret ‘oa bep tro gortoz an diskar-loar Perak ? Biskoazh n’am eus gouezet…\nAl Loar ! A-vihanik on bet dedennet gant ar bladenn arc’hant-se, he stumm o kemmañ bemdez, koulz hag hec’h eurioù da sevel ha da vont da guzh. Loariañ ‘ra, ‘vez lavaret eus un den froudennus, n’eo ket hep abeg… Evidon-me am boa ‘michañs un abeg da vezañ dedennet gant kened sioul al Loar : ganet on bet, hervez, ul lunvezh, devezh al Loar ! Pa oan bihan-bihan, gerioù marzh ‘oa evidon : an nevez bihan, an nevez bras, ar c’hentañ kartier, an diskar, ar c’hartier diwezhañ, ar c’hresk, al linenn, ar c’helc’h botez. Sur a-walc’h am boa kroget abred da sevel kestell al Loar !\nBremañ komzomp eus Paotr-e-vec’h-lann. Abred am boa spurmantet war al loar ur skeudenn iskis, teñvaloc’h he liv ha trolinen- net, a gave din, e stumm unan o tougen ur bec’h war e chouk. Ma c’houlennis digant va zad un nozvezh bennak :\n« Tata, petra vez gwelet ‘barzh al Loar ?\n— Hennezh eo Paotr-e-vec’h-lann,\n— Penaos eo aet eno ?\n— Penaos ? Atoue sur, laer ‘oa. Pa veze sklaer al loar ez ae da laerezh lann-pil d’e gezeg da lanneg e amezeg. Ur wech ‘oa bet aet e amezeg da c’hedal anezhañ, rak santout a rae e koazhe e Tapet en devoa anezhañ o tont eus an toull-karr… Met al laer ‘oa gaouiad ivez war ar marc’had.\n— Me, emezañ, ‘oa oc’h ober un diskuizh en toull-karr. Met ar bec’h lann-mañ zo eus va lanneg-me.\n— Ha touiñ a rafes ? eme\n— Ya, emezañ. Me ‘c’houlenn bezañ lonket gant al loar ma eo al lann a dougan lann lae- ret ! »\nHa setu-eñ kerkent dibradet ha lonket gant al Loar.\n« Pell zo abaoe, Tata ?\n— Pell, bugel ? Ya, ouzhpenn kant vloaz sur, hag ouzhpenn kant gwech kant vloaz marte- ze. Hag aze e chomo betek fin ar bed da baeañ e bec’hed. »\nPaourkaezh Paotr-e-vec’h-lann ! Bremañ ‘velkent a gavo berroc’h an amzer pa grogo ar chas da vont da harzhal outañ.\n[« Paotr-e-vec’h-lann », Hor Yezh 75, Ebrel 1972, p. 35]\nKrennlavarioù liammet d’al loar\n[ S.o. Giraudon, Daniel, « Le ciel dans les traditions populaires en Bretagne », Kreiz 4, CRBC, Brest, 1995, pp. 99-131.]\nPa vez al loar war he c’horn, Glav pe skorn.\nLoar war he c’horn, Sec’h evel un askorn.\nLoar war lein he c’hein, Gleb ken eo brein.\n‘Mañ al loar war he c’hein… Bererezh 17 ! Loar welet, Mor manet 18\nPa vez marvor, ne vez tamm loar ebet. Hadet e vez al legumaj bihan war an diskar. Da emboudañ : Lun Fask.\nDa droc’hañ haleg : linenn al loar. Da droc’hañ blev : diskar\nAr patatez prim a vez lakaet da c’hlazañ ha da voutañ da loar Veurzh 19.\nHadañ gwinizh Santez Barbañ 20\nSun an evned : fin Du, deroù Kerzu. Arabat hadañ d’ar mare-se peotramant e vo debret tout gant an evned !\nRev gwenn er c’hresk, amzer gaer ha fresk Rev gwenn en diskar, amzer c’hleb hep mar\nHeol toull ha loar vras Biskoazh da c’hlav na vankas\nLoar vras da Nedeleg\nGwerzh da gazeg ha pren ed !\nLoar Ebrel da viz Mae Gwashoc’h ‘vit an diaoul a vez\n« Pegoulz, a c’houlenne diganin an Doktor H., eo sañset ar goukoug d’erruout er vro ?\n— Deiz gwener ar Groaz, emezon. »\nE gwirionez, respontet em boa diwar va dan- vez va-unan. N’ouzon ket, dre sur, e tegouezh er vro an deiz-se. En-dro da Bask ar peurliesañ e krog da ganañ. Gwech a- raok, gwech goude : Pask ne vez ket daou vloaz diouzhtu d’ar memes poent. Ar re gozh a lavar e vez ar goukoug er vro pell a-raok ma krog da ganañ. Klevet em eus bet darn o lavarout n’a ket ar goukoug kammed er- maez eus ar vro : met ur wech echu an nevez-amzer ez a da sparfell ! ! ! Klevet avat muioc’h a dud o lavarout : pa vez ar c’hefe- leg o kuitaat, e vez ar goukoug o tont. En em gaout a reont, hervez, da lojañ asambles e Koad ar Rannoù da noz foar Vleunioù, da lavarout eo ar Sadorn kent Sul ar Beuz. Ur c’hrennlavar eo : Noz foar Vleunioù, ‘Loj ar goukoug e Koad ar Rannoù.\nN’on ket gouest avat da lavarout deoc’h e pelec’h emañ ar c’hoad-se… Un tamm diviz a vez etre ar c’hefeleg hag ar goukoug pa’n em gavont :\n« Petra zo a nevez e Breizh ? eme ar goukoug.\n— Tan ha moged zo e-leizh, eme ar c’hefe- leg.\n— Kozh kefeleg laouek,\n— Kozh koukoug rostet, emezañ. »\nRoet he deus ar goukoug meur a zigarez da zistagañ fentigelloù. « Gaouiatañ den a vez en ti a glev ar goukoug da gentañ !»\n« Teil koukoug » a vez anvet alies an tamm meskailhez treut ha sec’h graet gant delioù dastumet e touflezioù don, er pradoù gleb : traoù na vint ket mat d’ober gouzilh, hag a vez charreet d’ur park e-lec’h ma vezer e sell da hadañ trevadoù hañv. Kaset e vez teil tomm eus ar c’hraou da goublañ an delioù. Un teil a nebeut a dalvoudegezh eo : teil koukoug !\n« Krañch koukoug ? » Pegeit amzer on-me bet o krediñ ‘oa an eon gwenn-se a vez gwelet beureoù zo war ar banal a-vil-vern, krañch koukoug. E gwirionez, n’eo ket gant ar gou- koug e vez tufet an eon gwenn-se, met gant un amprevan bihan, pe ur c’hwil anvet afro- for eonennus. « Roz-koukoug » ‘vez anvet alies bleuñv-ar-Sakramant (Orchis macula- ta). « Skoulad ar goukoug ! » Dibaot eo ar bloavezhioù ne vez ket ur maread amzer griz e-kerzh Pask tu pe du. Hennezh eo a anver skoulad ar goukoug.\nBremañ : an « evn koukoug » ? Amañ avat e karfen kaout sklêrijenn digant un den ben- nak gouiziek war an dra. Ul labous-nij bihan a vez atav da heul ar goukoug pa vez o tone- monea pe o kanañ en ur wezenn bennak. Ha bez’ e vefe an « evn-koukoug »-se, gouez d’ar re gozh, an hini a ro tro d’ar goukoug da zozviñ en e neizh ? Soñj am eus, p’edon krennardenn, ‘oan un devezh da heul bugale all o klask sivi gouez war vord an hent- houarn, pa nijas un evn eus ur bod derv em c’hichen. « Oi ! amañ zo un neizh, sur, eme- zon. » Bez’ e oa un neizh, ya, ha tri vi bihan brav e-barzh, tri vi bihan hag unan bras !\n« Ifig, emezon, deus da welout : amañ zo ur vi a zaou velen. Sell, paotr !\n— Genaouegez ! eme Ifig en ur dostaat e fri d’an neizhig, hennezh zo ur vi koukoug. ‘Ouies ket se te ? »\nVa Doue nann, ‘ouien ket se d’ar mare. Abaoe em eus bet tu da c’houzout avat ez eus estreget ar c’houkouged oc’h ober o mad eus labour ar re all !\nAr goukoug a vez gortozet gant mall da bep nevez-hañv. Seblant an amzer vat o tont eo. D’ar vugalennoù un tammig re yaouank da gregiñ gant o bloavezh kentañ skol goude an eost, e vez lavaret : « Pa erruo ar goukoug ez i d’ar skol. » Al labourer-douar, pa glev ar goukoug, a glask e dog plouz, rak treitour eo bannoù an heol en nevez-hañv. Ha pa grog da lavarout « kozh koukoug », neuze e vez war- nes mont kuit. Mont kuit ? Da belec’h ? N’ouzon ket me.\nA-raok klozañ va fennadig e kontin deoc’h un darvoudig fentus. Bez’ e oa e ti va zud amañ ur micherour o labourat war-dro al lojeiz. En-dro da Ouel Yann edo. Ur paotr farsus- kenañ e oa J.-Mai Lay, daoust dezhañ da vout mac’hagnet, peogwir biskoazh ‘met war bennoù e zaoulin n’en devoa baleet. Ober a rae evelato mil micher evit bevañ, ha dorniet-mat eus ar c’hentañ ‘oa. Mamm a lavaras evel-se :\n« Ma ! an dud a lavar ne gan ket ar goukoug goude Gouel Yann. Me zo o paouez he c’hle- vout. Bremañ bepred on sur eo gaou al lavar-se.\n— O, eme J. Mai, me zo ken sur all n’hoc’h eus klevet biskoazh ar goukoug o kanañ “goude Gouel Yann”.\n— Arsa, eme Mamm, n’on ket trelatet. Gou- zout a ran petra glevan\n— Marteze, goude tout, eme Mai, hoc’h eus klevet ar goukoug o kanañ… Met ne gane ket : “Goude Gouel Yann”… “Koukou” eo a gane !\n— Poezon ! eme Mamm, un tammig Ne vin ket tapet div wech gant ar bourd-mañ ! »\nHa bremañ, me ‘garfe gouzout hiroc’h a- zivout ar goukoug.\n[Ar Bed Keltiek 66, Mezheven 1964]\nAr goukoug : deiz Gwener ar Groaz betek Gouel Yann.\nGaouiatañ hini a zo partout A glev da gentañ ar goukoug.\nAl louarn en deus seizh ard ha seizh-ugent Ar c’hazh n’eus ‘met daou :\nPignat er wezenn ha lammat en traoù\nDaou louarn kamm a zo trec’h da unan eeun\nUl louarn kozh hag eñ pare\nTagañ ‘r bolez c’hoazh a gare\nAl louarn a lavar foei d’ar yar\nPa n’hell ket he zapout\nUr c’hi meret : hanter savet\nUr c’hazh meret : hanter lazhet\nGlav ar mizioù du\nA antre el loened betek o avu\nPa vez ar moanañ an oanez\nE vez ar surañ en he bloavezh\nAr c’herc’h re c’hounezet\nNe ra vad ebet d’ar marc’h\nWell eo ur c’had tapet\nEvit teir o redek\nTeod ar c’hi, medisin\nTeod ar c’hazh, ampoezon.